cyanic-selkie/wikianc huggingface dataset:
കേരള നവോത്ഥാനം
ശ്രീനാരായണഗുരു
കേരളത്തിൽ ജീവിച്ചിരുന്ന സാമൂഹിക പരിഷ്കർത്താവും, നവോത്ഥാനനായകനും ആയിരുന്നു ശ്രീനാരായണഗുരു(1856-1928).കേരള നവോത്‌ഥാനത്തിന്റെ പിതാവ് എന്നറിയപ്പെടുന്ന ശ്രീ നാരായണഗുരു 1856 ആഗസ്ത് 20 ന് ചെമ്പഴന്തിയിലെ വയൽവാരം വീട്ടിൽ മാടൻ ആശാന്റേയും കുട്ടിയമ്മയുടെയും മകനായാണ് ജനനം.നാണു എന്നാണ് ബാല്യകാല പേര്."ഇന്ത്യൻ പോസ്റ്റൽ സ്റ്റാമ്പിൽ ചിത്രം വന്ന ആദ്യമലയാളിയാണ് ശ്രീ നാരായണഗുരു" (1967 ആഗസ്ത് 21). SNDP യുടെ ആദ്യത്തെയും എക്കാലത്തെയും പ്രസിഡന്റ്‌ ആണ് ശ്രീ നാരായണഗുരു.ജനന മരണ ദിനങ്ങൾ കേരള ഗവണ്മെന്റ് അവധി ദിനമായി ആചരിക്കുന്ന ഒരേയൊരു മലയാളിയാണ് ശ്രീ നാരായണഗുരു.ഗജേന്ദ്രമോക്ഷം വഞ്ചിപ്പാട്ടാണ് ആദ്യ കൃതി.നാണു ആശാൻ എന്നറിയപ്പെട്ട നവോത്‌ഥാന നായകനാണ് ഗുരു. 1904 ലാണ് ഗുരു ശിവഗിരി മഠം സ്ഥാപിച്ചത്.1904 ൽ തിരുവിതാംകൂർ ഗവർമെന്റ് എല്ലാത്തരത്തിലുമുള്ള കോടതി വ്യവഹാരങ്ങളിൽ നിന്നും ശ്രീ നാരായണ ഗുരുവിനെ മുക്തനാക്കി.1911 ലെ സെൻസെസ് റിപ്പോർട്ടിൽ ശ്രീ നാരായണഗുരുവിനെ ദേശീയ വിശുദ്ധനായി പ്രഖ്യപിച്ചു. ഗുരു 1915 ൽ പുലയ വിദ്യാർത്ഥികളെ മാത്രം ഉൾപ്പെടുത്തി മിശ്രഭോജനം നടത്തി. 1916ൽ കാഞ്ചീപുരത്തു നാരായണ സേവാ ആശ്രമം സ്ഥാപിച്ചു.ജി ശങ്കര കുറുപ്പ് ശ്രീ നാരായണ ഗുരുവിനെ രണ്ടാം ബുദ്ധനെന്നു വിശേഷിപ്പിച്ചു. 1913ൽ ആലുവയിൽ അദ്വൈതാശ്രമം സ്ഥാപിച്ചു. മറ്റൊരു രാജ്യത്തിന്റെ പോസ്റ്റൽ സ്റ്റാമ്പിൽ ചിത്രം വന്ന ആദ്യ മലയാളിയാണ് ഗുരു (ശ്രീലങ്ക).നാണയത്തിൽ ചിത്രീകരിക്കപ്പെട്ട ആദ്യമലയാളി കൂടിയാണ് ശ്രീ നാരായണഗുരു.2006ൽ 150 ആം ജന്മവാർഷികത്തിൽ റിസർവ് ബാങ്ക് അഞ്ചു രൂപ നാണയമാണ് ഗുരുവിനോടുള്ള ആദരസൂചകമായി ഇറക്കിയത്. go[1] കേരളത്തിൽ നിലനിന്നിരുന്ന സവർണ മേൽക്കോയ്മ, തൊട്ടുകൂടായ്മ, തീണ്ടിക്കൂടായ്മ തുടങ്ങിയ സമൂഹ്യതിന്മകൾക്കെതിരെ പോരാടിയ അദ്ദേഹം കേരളീയ സമൂഹത്തെയാകെ നവോത്ഥാനത്തിലേയ്ക്ക് നയിച്ചു. ജാതി വ്യവസ്ഥയെ ചോദ്യം ചെയ്യ്ത ഏറ്റവും പ്രധാനപ്പെട്ട സാമൂഹിക പരിഷ്കർത്താവാണ് ശ്രീനാരായണ ഗുരു. ബ്രാഹ്മണരേയും മറ്റു സവർണജാതികളെയും കുറ്റപ്പെടുത്തുന്നതിനു പകരം ഗുരു വിദ്യാലയങ്ങളും ക്ഷേത്രങ്ങളും സ്ഥാപിച്ച് അവർണ്ണരുടെ ഉന്നമനത്തിനു വേണ്ടി പ്രവർത്തിച്ചു. മറ്റുള്ളവരോടുള്ള തുറന്ന സമീപനവും അഹിംസാപരമായ തത്ത്വചിന്തയും അദ്ദേഹത്തിന്റെ മുഖമുദ്രകളായിരുന്നു. സാമൂഹ്യതിന്മകൾക്കെതിരെയുള്ള പോരാട്ടമായിരുന്നു അദ്ദേഹത്തിന്റെ ജീവിതം.
അയ്യൻകാളി:
അയ്യങ്കാളി (അയ്യൻ കാളി) (28 ആഗസ്ത് 1863-1941)ബ്രിട്ടീഷ് ഇന്ത്യയിലെ തിരുവതാൻകൂർ രാജ്യത്തെ അയിത്ത വിഭാഗക്കാരായി കരുതപ്പെട്ടിരുന്ന വിഭാഗങ്ങളുടെ ഉന്നമനത്തിന് വേണ്ടി പ്രവർത്തിച്ച ഒരു സാമുഹ്യ പരിഷ്കർത്താവായിരുന്നു. ഇന്ന് ദളിതർ എന്ന് വിളിക്കപ്പെടുന്ന വിഭാഗത്തിന്റെ പുരോഗതിക്ക് കാരണമായ സാമൂഹ്യമാറ്റങ്ങൾക്ക് നിതാനമായത് അദ്ദേഹത്തിന്റെ പ്രവർത്തനങ്ങളായിരുന്നു
ഡോ. അയ്യത്താൻ ഗോപാലൻ :(3 മാർച്ച് 1861 - 2 മേയ് 1948)
"ദർസർജി", "ദർസർസാഹിബ്"എന്നുംറാവു സാഹിബ് (ബ്രിട്ടീഷുകാർ നൽകിയ ബഹുമതി) എന്നും അറിയപ്പെടുന്നു.
അനാചരങ്ങളോടുള്ള പ്രതിഷേധം സ്വന്തം കുടുമ മുറിച്ചു കൊണ്ട് നടത്തിയ നവോത്ഥാന നായകൻ ആയിരുന്നു ഡോക്ടർ.അയ്യത്താൻ ഗോപാലൻ.
രാജാറാം മോഹൻറോയ് സ്ഥാപിച്ച ബ്രഹ്മസമാജത്തിന്റെ (1898 ) കേരളത്തിലെ സ്ഥാപകനും, നേതാവും, പ്രചാരകനുമായിരുന്നു. ജാതി അഭിമാനത്തിന്റെ പ്രതീകമായിരുന്ന "കുടുമ" മുറിച്ചു കളഞ്ഞതിന്റെ പേരിൽ മാതൃഗൃഹത്തിൽ നിന്നു പുറത്താക്കപ്പെട്ട നവോത്ഥാന നായകൻ ആയിരുന്നു റാവു സാഹിബ് ഡോക്ടർ അയ്യത്താൻ ഗോപാലൻ. വിഗ്രഹാരാധനയെ എതിർക്കുക, മിശ്ര വിവാഹം നടത്തുക, മിശ്ര ഭോജനം നടത്തുക, അയിത്തവും ജാതി വ്യത്യാസവും നിർമാർജ്ജനം ചെയ്യുക, കൂട്ട പ്രാർത്ഥനകളും കൂട്ടായ്മ സംവാദങ്ങളും നടത്തുക തുടങ്ങിയ ബ്രഹ്മ സമാജ പരിപാടികൾ അദ്ദേഹം ഏറ്റെടുത്തു.
സ്ത്രീ വിദ്യാഭ്യാസം വ്യാപകമാക്കുക, സ്ത്രീ പുരുഷ സമത്വം പാലിക്കുക,അയിത്ത വിഭാഗക്കാരായി കരുതപ്പെട്ടിരുന്ന വിഭാഗങ്ങളുടെ ഉന്നമനത്തിനും അവരുടെ വിദ്യാഭ്യാസത്തിനും വേണ്ടി പ്രവർത്തിക്കുക, ബാലന്മാരിലും, വിദ്യാർത്ഥികളിലും മാനവികതയുടെ മൂല്യങ്ങൾ വളർത്തിയെടുക്കുക, സാമൂഹിക പ്രവർത്തനങ്ങളിലേക്ക് അവരെ ആകർഷിക്കുക മുുതലായ പ്രവർത്തനങ്ങൾക്കായി, ഭാര്യ കല്ലാട്ട് കൗസല്യയുമൊത്ത് "സുഗുണവർധിനിപ്രസ്ഥാനം"1900 ൽ രൂപീകരിച്ചു . 1909-ൽ ഡിപ്രസ്ഡ് ക്ലാസ്സെസ് മിഷൻ (Depressed Classes Mission) എന്ന സംഘടയ്ക്ക് തുടക്കമിട്ടു ഹരിജന ഉന്നമനത്തിനും അവരുടെ വിദ്യാഭ്യാസത്തിനായി വിദ്യാലയങ്ങൾ ആരംഭിച്ചു, ലേഡി ചന്ദാവർക്കർ പ്രാഥമിക വിദ്യാലയം തുറന്നു, സൌജന്യ വിദ്യാഭ്യാസം നൽകി.
അയ്യത്താൻ ഗോപാലന് ബ്രഹ്മ സമാജത്തിന്റെ പ്രവർത്തനങ്ങളിൽ സഹായിക്കാൻ അനുയായികളായി മുൻപന്തിയിലുണ്ടായിരുന്നത് വയലേരി കുഞ്ഞിക്കണ്ണൻ ഗുരുക്കളും (വാഗ്ഭടാനന്ദൻ) കാരാട്ട് ഗോവിന്ദ മേനോനും (ബ്രഹ്മാനന്ദ സ്വാമികൾ) ആയിരുന്നു.
ഡോ. ഗോപാലന്റെ ആവശ്യമനുസരിച്ച് ബ്രഹ്മസങ്കീർത്ത്നം എന്ന കവിത രചിക്കുകയുംബ്രഹ്മസമാജത്തിന് വേണ്ടി പ്രവർത്തിക്കുകയും ചെയ്യതതിനാൽ ഗോവിന്ദ മേനോന് ആദരസൂചകമായി ഡോക്ടർ ആയ്യത്താൻ ഗോപാലൻ നൽകിയ പേരാണ്  "ബ്രഹ്മാനന്ദ സ്വാമി" എന്നുള്ളത്.
"ബ്രഹ്മസമാജത്തിന്റെ ബൈബിൾ" എന്നറിയപ്പെടുന്ന"ബ്രഹ്മധർമ്മ" എന്ന കൃതി മലയാളത്തിലേക്ക് തജ്ജമ ചെയ്തു.
"സാരജ്ഞിനിപരിണയം" "സുശീലാദുഃഖം" എന്ന സംഗീത നാടകങ്ങളുടെ കർത്താവുമാണ് ഡോക്ടർ അയ്യത്താൻ ഗോപാലൻ.
ബ്രഹ്മസമാജത്തിന്റെ വാർഷിക പൊതുയോഗത്തിൽ രവീന്ദ്രനാഥ ടാഗോർ ഡോ. ആയ്യത്താൻ ഗോപാലനെ "കേരളത്തിന്റെ രാജാറാം മോഹൻ റോയ്" എന്ന് വിശേഷിപ്പിച്ചിരുന്നു.
അദ്ദേഹത്തിന്റെ സാമൂഹ്യപരിഷ്കരണ പ്രവർത്തനങ്ങളെ മുൻ നിറുത്തി 1917 ൽ ബ്രിട്ടീഷ് സർക്കാർ 'റാവു സാഹേബ് ' പട്ടം നൽകി ആദരിച്ചു.
ബ്രഹ്മാനന്ദ ശിവയോഗി :(26 ആഗസ്റ്റ് 1852 - 10 സെപ്തംപർ 1929):
അന്ധ വിശ്വാസങ്ങൾക്കും അനാചാരങ്ങൾക്കുമെതിരെ പൊരുതിയ കേരളത്തിലെ ഒരു സാമൂഹികപരിഷ്കർത്താവാണ്. ബ്രഹ്മസമാജവുമായി ചേർന്ന് പ്രവർത്തിച്ചു. ഡോ. അയ്യത്താൻ ഗോപാലന്റെ ആവശ്യമനുസരിച്ച് ബ്രഹ്മസങ്കീർത്ത്നം എന്ന കവിത രചിക്കുകയും അതിൽ പിന്നീട് അദ്ദേഹത്തേ ഡോ. ഗോപാലൻ "ബ്രഹ്മാനന്ദ സ്വാമി" എന്ന പേരു നൽകി ആദരിക്കുകയും ചെയ്തു. ബ്രഹ്മാനന്ദ ശിവയോഗി 1918 ൽ ആനന്ദ മഹാസഭ സ്ഥാപിച്ചു. വിഗ്രഹാരാധനക്കെതിരായും ജാതി സമ്പ്രദായത്തിനെതിരായും ശക്തിയായി വാദിച്ചയാളാണ് ശിവയോഗി.1918 ഏപ്രിൽ 21,22 എന്നീ തീയതികളിൽ കേരളത്തിന്റെ എല്ലാ ഭാഗങ്ങളിൽ നിന്നും സിലോണിൽ നിന്നുമുള്ള സമാജം പ്രതിനിധകളുടെ സമ്മേളനം സിദ്ധാശ്രമത്തിൽനചേർന്ന് ആനന്ദമഹാസഭ എന്ന സംഘടനയ്ക്ക് രൂപം കൊടുത്തു.
വാഗ്ഭടാനന്ദൻ :(ജനനം 1885 ഏപ്രിൽ 27- മരണം1939 ഒക്ടോബർ 29)
ഇരുപതാം ശതകത്തിൽ കേരളത്തിൽ ഉണ്ടായ നവോത്ഥാനത്തിൽ പങ്കുവഹിച്ച പ്രമുഖ ഹിന്ദു ആത്മീയാചാര്യന്മാരിൽ ഒരാളാണു് വാഗ്ഭടാനന്ദൻ. വയലേരി കുഞ്ഞിക്കണ്ണൻ എന്നതായിരുന്നു പൂർവ്വാശ്രമത്തിലെ പേര്‌.1905ൽ കോഴിക്കോട്ടെത്തിയ വി കെ ഗുരുക്കൾ, ഡോ. അയ്യത്താൻ ഗോപാലൻ റെ പ്രവർത്തനങ്ങളിൽ ആകൃഷ്ഠനായി, ബ്രഹ്മസമാജത്തോടോപ്പം ചേർന്നു പ്രവർത്തിച്ചു. 1910ൽ കോഴിക്കോട് ടൗൺഹാളിൽ ബ്രഹ്മാനന്ദ സ്വാമിയുടെ പ്രഭാഷണം കേട്ടതോടെ അദ്ദേഹത്തിന്റെ ശിഷ്യനായി മാറി. 1911ൽ കോഴിക്കോട് കല്ലായിയിൽ രാജയോഗാനന്ദ കൗമുദിയോഗശാല സ്ഥാപിച്ചു. തുടർന്ന് മലബാറിലുടനീളം പ്രഭാഷണങ്ങൾ. ബ്രഹ്മാനന്ദ സ്വാമിയാണ് ശിഷ്യന് വാഗ്ഭടാനന്ദൻ എന്ന പേര് നൽകിയത്. വിഗ്രഹാരാധനയെയും അനാചാരങ്ങളെയും അദ്ദേഹം കടന്നാക്രമിച്ചു.ബ്രഹ്മാനന്ദ ശിവയോഗിയുടെ വീക്ഷണങ്ങളുമായി വിയോജിച്ചാണ് സ്വന്തം പ്രവർത്തനങ്ങൾ ആരംഭിച്ചത്.1917 -ൽ ഇദ്ദേഹം ആത്മവിദ്യാ സംഘം സ്ഥാപിച്ചു. ജാതിവ്യവസ്ഥക്കും വിഗ്രഹാരാധനക്കുമെതിരേയുള്ള പോരാട്ടമാണ് വാഗ് ഭടാനന്ദ ഗുരുവും ആത്മവിദ്യാസംഘവും നടത്തിയത്.
വി.ടി.ഭട്ടതിരിപ്പാട്
വെള്ളിത്തിരുത്തി താഴത്ത് കറുത്ത പട്ടേരി രാമൻ ഭട്ടതിരിപ്പാട് (1896-1982) എന്ന വി.ടി എന്ന ചുരുക്കപ്പേരിൽ അറിയപ്പെടുന്ന വി.ടി.ഭട്ടതിരിപ്പാട് ഒരു ഭാരതീയ സാമൂഹിക വിമർശകനും അറിയപ്പെടുന്ന നാടക പ്രവർത്തകനും സ്വതന്ത്ര സമര സേനാനിയും നമ്പൂതിരി സമുദായത്തിൽ നിലനിന്നിരുന്ന ജാതിവ്യവസ്ഥക്കും യാഥാസ്ഥിതിക്കുമെതിരെ പ്രവർത്തിച്ചവരിൽ പ്രമുഖനാണ്.
കുറൂളി ചേകോൻ
വാണിയ കുരുവള്ളി കുറൂളി ചേകോൻ (ജനനം:1861-1913) കേരളത്തിലെ ജന്മിത്തതിന് എതിരെ പോരാടുകയും പാവപ്പെട്ടവർക്കും ആദിവാസികൾക്കും വേണ്ടി പ്രവർത്തിക്കുകയും ചെയ്ത ഒരു രക്തസാക്ഷിയാണ് കുറൂളി ചേകോൻ. ഇദ്ദേഹം കടത്തനാടാൻ സിംഹം എന്ന പേരിൽ ആണ് അറിയപ്പെടുന്നത്.
കല്ലിങ്ങൽ മഠത്തിൽ രാരിച്ചൻ മൂപ്പൻ
കോഴിക്കോട് ശ്രീകണ്ഠേശ്വരം ക്ഷേത്രം പണിയുന്നതിൽ പ്രധാന പങ്കു വഹിച്ചു. മരണംവരെ മൂപ്പൻ തന്നെയായിരുന്നന്നു ശ്രീ കഠ്ണേശ്വര ക്ഷേത്രത്തിന്റെ പ്രസിഡന്റ്. ആദ്യകാലത്ത് ഡോക്ടർ അയ്യത്താൻ ഗോപാലൻന്റെ ബ്രഹ്മസമാജ പ്രവർത്തനത്തിൽ ആകൃഷ്ടനായി ഗോപലനോടൊപ്പം ചേർന്ന് പ്രവർത്തിച്ചു. ഹരിജനോദ്ധാരണം, മിശ്രവിവാഹം, പന്തിഭോജനം തുടങ്ങിയ സാമൂഹ്യ പരിഷ്കരണ സംരംഭങ്ങളിൽ ഡോക്ടർ ഗോപലനൊടൊപ്പം മുഖ്യപങ്കാളിത്തം വഹിച്ചു.1898-ൽ ബ്രഹ്മസമാജത്തിന് സ്വന്തം കെട്ടിടം പണിയുവാനായി കോഴിക്കോട് ജയിലിൽ റോഡിൽ ചിന്താവളപ്പിലെ മുക്കോണായ സ്ഥലം ബ്രഹ്മസമാജ ട്രസ്റ്റിനു ചാർത്തി നൽകി.
കുര്യാക്കോസ് ഏലിയാസ് ചാവറ
കുര്യാക്കോസ്‌ ഏലിയാസ്‌ ചാവറ അഥവാ ചാവറയച്ചൻ (ജനനം: 1805 ഫെബ്രുവരി 10 ആലപ്പുഴ ജി‍ല്ലയിലെ കൈനകരിയിൽ; മരണം: 1871 ജനുവരി 3, കൂനമ്മാവ് കൊച്ചിയിൽ). കേരളത്തിലെ നവോത്ഥാന പ്രക്രിയയ്ക്ക് നേതൃത്വം നൽകിയ പ്രമുഖരിൽ ഒരാളാണ്. സീറോ മലബാർ കത്തോലിക്ക സഭയിലെ സി.എം.ഐ (കാർമ്മലൈറ്റ്‌സ്‌ ഓഫ്‌ മേരി ഇമ്മാകുലേറ്റ്‌) സന്യാസ സഭയുടെ സ്ഥാപകരിൽ ഒരാളും ആദ്യത്തെ സുപ്പീരിയർ ജനറലുമായിരുന്നു.‍ ക്രിസ്തീയപുരോഹിതൻ എന്ന നിലയിൽ മാത്രമല്ല സാമുദായ പരിഷ്കർത്താവ്‌, വിദ്യാഭ്യാസ പ്രവർത്തകൻ, ജീ‍വകാരുണ്യപ്രവർത്തകൻ എന്നീ നിലകളിലും ശ്രദ്ധനേടിയിട്ടുണ്ട്.
കുമാര ഗുരു
കുമാര ഗുരു (പോയ്കയിൽ യോഹന്നാൻ)(ഇരവിപേരൂർ, 17 ഫെബ്രുവരി 1878-1939) ഒരു ദളിത് പ്രവർത്തകൻ, കവി, ക്രിസ്ത്യൻ സുവിശേഷകൻ, പ്രത്യക്ഷ രക്ഷാ ദൈവ സഭ ( God's Church of Visible Salvation) യുടെ സ്ഥാപകൻ എന്ന നിലയിൽ അറിയപ്പെടുന്ന വ്യക്തിയാണ്.
അവലംബം
വർഗ്ഗം:കേരള നവോത്ഥാനം
ചാലക്കുളം
തൃശ്ശൂർ ജില്ലയിലെ ഒരു അതിർത്തി ഗ്രാമമാണ് ചാലക്കുളം. കിഴക്ക് കോട്ടപ്പുറവും തെക്ക് കോട്ടപ്പുറം പുഴയും വടക്ക് ശൃംഗപുരവും പടിഞ്ഞാറ് അഞ്ചപ്പാലവുമാണ് അതിരുകൾ. വലിയ പണിക്കൻ തുരുത്തിനെയും കൊടുങ്ങല്ലൂരിനെയും ബന്ധിക്കുന്ന കോട്ടപ്പുറം പാലം സ്ഥിതിചെയ്യുന്നതിവിടെയാണ്. എൻ. എച്ച് 17 ഇതിലെ കടന്നു പോകുന്നു.
പേരിനുപിന്നിൽ
കൊടുങ്ങല്ലൂർ തലസ്ഥാനമായിരുന്ന ചേരരാജവംശവുമായി ബന്ധപ്പെട്ട നിരവധി കുളങ്ങൾ കൊടുങ്ങല്ലൂർ ഉണ്ട്. അതിലൊന്നാണിത്. ശാസ്ത്രം പഠിപ്പിച്ചിരുന്ന ശാലയുടെ കുളമായിരുന്ന ശാലക്കുളം പിന്നീട് ചാലക്കുളമായി മാറി.
ഭൂസമാന ഗ്രഹങ്ങൾ
ഭൂസമാനഗ്രഹങ്ങൾ അഥവാ ശിലാഗ്രഹങ്ങൾ എന്നറിയപ്പെടുന്ന ആന്തരസൗരയൂഥ ഗ്രഹങ്ങളിൽ പ്രധാനമായും അടങ്ങിയിരിക്കുന്നത് സിലിക്കേറ്റ് ശിലകളോ ലോഹങ്ങളോ ആയിരിക്കും. ഭൂസമാനഗ്രഹങ്ങളുടെ പ്രതലം കട്ടിയുള്ളതായിരിക്കും. വാതകഭീമന്മാരിൽ പ്രധാനമായും അടങ്ങിയിരിക്കുന്നത് ഹൈഡ്രജൻ, ഹീലിയം, ജലം എന്നിവയായിരിക്കും.
ആകാശഗംഗയിൽ മാത്രം 1700കോടിയിലധികം ഭൂസമാനഗ്രഹങ്ങളുണ്ടായിരിക്കുമെന്നാണ് ഇപ്പോൾ കണക്കാക്കിയിരിക്കുന്നത്.
ഘടന
ഭൂസമാനഗ്രഹങ്ങൾക്കെല്ലാം തന്നെ സമാനമായ ഘടനയാണുണ്ടായിരിക്കുക. അകക്കാമ്പിൽ പ്രധാനമായും ഇരുമ്പ് അടങ്ങിയിരിക്കും. ഇതിനു പുറംഭാഗത്ത് സിലിക്കേറ്റ് കൂടുതൽ അടങ്ങിയിട്ടുള്ള മാന്റിൽ. ചന്ദ്രനും ഈ സ്വഭാവങ്ങളൊക്കെയുണ്ട്. പക്ഷെ ഇതിന്റെ അകക്കാമ്പ് വളരെ ചെറുതായതുകൊണ്ട് ഈ ഗണത്തിൽ പെടുത്താറില്ല. പർവ്വതങ്ങളും ഗർത്തങ്ങളും കുഴികളും ധാരാളമായി കാണും. ഭൂകമ്പങ്ങളും അഗ്നിപർവ്വതങ്ങളും ഇവയുടെ പൊതുസ്വഭാവമാണ്. അഗ്നിപർവ്വതങ്ങളുടെയും വാൽനക്ഷത്രങ്ങൾ വന്നു പതിച്ചതിന്റെയും ഫലമായി രൂപപ്പെടുന്ന ദ്വിതീയാന്തരീക്ഷം ഭൂസമാനഗ്രഹങ്ങളുടെ പ്രത്യേകതയാണ്. വാതകഭീമന്മാരിൽ സൗരനെബുലയിൽ നിന്നു രൂപം കൊണ്ടതും അതേ ഘടന നിലനിർത്തുന്നതുമായ അന്തരീക്ഷമാണ് ഉണ്ടായിരിക്കുക.
അവലംബം
വർഗ്ഗം:സൗരയൂഥത്തിലെ ഗ്രഹങ്ങൾ
വിദ്യാഭ്യാസ അവകാശനിയമം കേരളത്തിൽ
2009-ലെ കേന്ദ്ര നിയമപ്രകാരം കേരള സർക്കാർ സംസ്ഥാനത്തിനു ബാധകമാകുന്ന തരത്തിൽ കുട്ടികൾക്ക് സൗജന്യവും നിർബന്ധിതവുമായ വിദ്യാഭ്യാസം നൽകുക എന്ന ഉദ്ദേശത്തോടുകൂടി ചട്ടങ്ങൾ രൂപപ്പെടുത്തുകയുണ്ടായി. ലിഡ ജേക്കബ് അദ്ധ്യക്ഷയായ കമ്മീഷണനാണ് ഈ ചട്ടങ്ങൾ രൂപപ്പെടുത്തുന്നതിൽ മുഖ്യ പങ്കു വഹിച്ചത്.
പ്രധാന വ്യവസ്ഥകൾ
ലിഡ ജേക്കബിന്റ വിദ്യാഭ്യാസ അവകാശ നിയമം.
പുറത്തേയ്ക്കുള്ള കണ്ണികൾ
വർഗ്ഗം:കേരളത്തിലെ നിയമങ്ങൾ വർഗ്ഗം:കേരളത്തിലെ വിദ്യാഭ്യാസം
മതിലുകൾ (നോവൽ)
വൈക്കം മുഹമ്മദ് ബഷീർ രചിച്ച പ്രശസ്ത നോവലുകളിലൊന്നാണ് മതിലുകൾ. ‘കൗമുദി ’ ആഴ്‌ചപതിപ്പിന്റെ 1964-ലെ ഓണം വിശേഷാൽ പ്രതിയിലാണ് മതിലുകൾ ആദ്യമായി പ്രസിദ്ധീകരിച്ചത്. മലയാളത്തിലെ പ്രശസ്തമായ ഒരു പ്രേമകഥയാണ് ഇത്. മറ്റ് കൃതികളെപ്പോലെ തന്നെ ആത്മകഥാപരമാണ് ഈ നോവലും. രാഷ്ട്രീയത്തടവുകാരനായി ജയിലിലെത്തുന്ന ബഷീർ അവിടെ നേരിടുന്ന ചില അനുഭവങ്ങളാണു ഈ ലഘുനോവലിൽ ആവിഷ്കരിക്കുന്നത്. ഒരു മതിലിനപ്പുറത്തുള്ള സ്ത്രീ ജയിലിലെ നാരായണി എന്ന സ്ത്രീയുമായി പ്രണയത്തിലാവുകയും എന്നാൽ അതൊരിക്കലും സഫലമാകാതെ പോവുകയും ചെയ്യുന്നു. ഒരു നഷ്ടപ്രണയത്തിന്റെ വേദനയാണു നോവൽ നമുക്ക് പകർന്നുതരുന്നത്.
ഇതിലെ നായകൻ ബഷീർ തന്നെയാണ്. അദ്ദേഹം ഇതിലെ നായിക നാരായണിയെ ഒരിയ്ക്കലും കണ്ടുമുട്ടുന്നില്ലെങ്കിലും അവരുമായി അഗാധപ്രണയത്തിലാണ്. രണ്ടുപേരും പരസ്പരം വേർതിരിയ്ക്കപ്പെട്ട ജയിലുകളിൽ ആണ് കഴിയുന്നതെങ്കിലും അവരുടെ പ്രേമത്തിന്റ തീവ്രതയ്ക്ക് അതൊരു ഭംഗവും വരുത്തുന്നില്ല.
ഈ നോവലിനെ അടിസ്ഥാനമാക്കി ഇതേ പേരിൽ അടൂർ ഗോപാലകൃഷ്ണൻ 1989-ൽ സിനിമ സംവിധാനം ചെയ്തിട്ടുണ്ട്.
മതിലുകൾ എന്ന ബഷീർ നോവലിനെ അടിസ്ഥാനമാക്കി എം.ജെ ഇനാസ് എന്ന ശിൽ‍പി കരിങ്കല്ലിൽ കൊത്തിയെടുത്ത മതിലുകൾ എന്ന ശില്പം പാലക്കാട് സുൽത്താൻകോട്ടയ്ക്കുള്ളിലെ ശില്പ വാടികയിൽ സ്ഥിതി ചെയ്യുന്നു.
കഥ
ബഷീർ ബ്രിട്ടീഷുകാർക്ക് എതിരെ എഴുതിയെന്ന കുറ്റത്തിന് ജയിലിൽ എത്തുന്നു. സരസനായ ബഷീർ ജയിലിലെ മറ്റു പുള്ളികളെയും ചെറുപ്പക്കാരനായ ജയിൽ വാർഡനെയും കൂട്ടുകാരാക്കുന്നു.. ഒരു ദിവസം മതിലിനപ്പുറത്തെ സ്ത്രീത്തടവുകാരുടെ ജയിലിൽ നിന്നും ബഷീർ നാരായണി എന്ന ഒരു സ്ത്രീയുടെ ശബ്ദം കേൾക്കുന്നു. തുടർന്ന് ഇരുവരും പരിചയത്തിൽ ആകുകയും ഇടയ്ക്കിടെ സംഭാഷണം നടത്തുകയും ചെയ്യുന്നു. ക്രമേണ രണ്ടുപേരും പ്രണയതിലാകുന്നു. പരസ്പരം കാണാതെ തന്നെ ഇരുവരും പരസ്പരം സമ്മാനങ്ങൾ കൈമാറുകയും ചെയ്യുന്നു. ഒരിയ്ക്കൽ നാരായണി പരസ്പരം കണ്ടുമുട്ടാനുള്ള വഴി ചിന്തിച്ചുണ്ടാക്കുന്നു. കുറച്ചുദിവസങ്ങൾക്കു ശേഷം ഒരേ ദിവസം തന്നെ ജയിലിനോടനുബന്ധിച്ചുള്ള ആശുപത്രിയിൽ വെച്ച് കണ്ടുമുട്ടാം എന്നായിരുന്ന നാരായണിയുടെ പ്ലാൻ. അതിനുവേണ്ടി ആകാംക്ഷയോടെ കാത്തിരിയ്ക്കുന്ന ബഷീറിന് പൊടുന്നനെ ആ വാർത്ത കേൾക്കേണ്ടി വരുന്നു. താൻ അതിനുമുൻപ് തന്നെ ജയിൽമോചിതനാകും എന്ന്. അതുവരെ കൊതിച്ചിരുന്ന മോചനം വേണ്ട എന്ന് അദ്ദേഹത്തിന് തോന്നിത്തുടങ്ങുന്നു. കൈയിൽ ഒരു റോസാപുഷ്പവും പിടിച്ചു ബഷീർ ജയിലിനടുത്തു നിൽക്കുന്നതായി കാണിച്ചു കഥ അവസാനിയ്ക്കുന്നു.
ചരിത്രം
1964ൽ കൗമുദിയുടെ പത്രാധിപൻ കെ. ബാലകൃഷ്ണൻ ഓണത്തിന് മലയാളത്തിലെ അക്കാലത്തെ പ്രമുഖ എഴുത്തുകാരുടെ രചനകൾ കൂട്ടിയിണക്കി ഒരു ഓണപ്പതിപ്പ് ഇറക്കാൻ തീരുമാനിച്ചു. ഒരുവിധം എഴുത്തുകാരെല്ലാം പറഞ്ഞ സമയത്തിനുതന്നെ തങ്ങളുടെ രചനകൾ നൽകി. എന്നാൽ വൈക്കം മുഹമ്മദ് ബഷീർ തന്റെ രചന അയയ്ക്കാം എന്ന് സമ്മതിച്ചിരുന്നവെങ്കിലും അദ്ദേഹത്തിൽ നിന്നും ഒരു മറുപടിയും ലഭിച്ചില്ല. മുൻകൂട്ടി പരസ്യങ്ങൾ എല്ലാം കൊടുത്തുകഴിഞ്ഞ സ്ഥിതിയ്ക്ക് ബഷീറിന്റെ രചന ഇല്ലാതെ ഓണപ്പതിപ്പ് ഇറക്കാനും പറ്റില്ല. ബഷീറിന് ഒന്നുരണ്ടു കത്തുകൾ അയച്ചുനോക്കിയെങ്കിലും മറുപടിയൊന്നും ലഭിച്ചില്ല.
ഓണപ്പതിപ്പിന്റെ കൈയെഴുത്തുപ്രതികൾ പ്രെസ്സിലേയ്ക്ക് പോയിട്ടും ബഷീറിൽ നിന്നും ഒരു വിവരവും ഉണ്ടായില്ല. ബഷീറിന്റെ കഥ കിട്ടിയാൽ അച്ചടിയ്ക്കാനായി ഏതാനും പേജുകളും അദ്ദേഹം ഒഴിച്ചിട്ടിരുന്നു. ഒരു മറുപടിയും കിട്ടാതായപ്പോൾ അദ്ദേഹം ബഷീറിനെ നേരിട്ടുകാണാനായി അദ്ദേഹത്തിന്റ താമസസ്ഥലമായ വൈക്കത്തെ തലയോലപ്പറമ്പിലേയ്ക്ക് നേരിട്ടു ചെന്നു. ഒരു വൈകുന്നേരം ബഷീറിന്റെ വീട്ടിലെത്തിയ അദ്ദേഹത്തെ ബഷീർ സ്നേഹപുരസ്സരം സ്വീകരിച്ചു. എന്നാൽ ചർച്ച ഈ വിഷയത്തിൽ എത്തും തോറും ബഷീർ ഒഴിഞ്ഞുമാറിക്കൊണ്ടിരുന്നു. ഒടുവിൽ രണ്ടുപേരും കൂടി എറണാകുളത്തേക്ക് പോകാൻ തീരുമാനിച്ചു. ബഷീർ തന്റെ ബാഗിൽ രചനയുടെ ഒരു കൈയെഴുത്തുപ്രതിയും കരുതിയിരുന്നു. രണ്ടുപേരും കൂടെ ഒരു ലോഡ്ജിൽ താമസിച്ചു. രാവിലെ തന്നെ ബഷീർ അറിയാതെ അദ്ദേഹത്തിന്റെ ബാഗിൽ നിന്ന് കൈയെഴുത്തുപ്രതിയും എടുത്തു ബാലകൃഷ്ണൻ തിരുവനന്തപുരത്തേക്ക് പോയി.
പുറകെ തിരുവനന്തപുരത്തെത്തിയ ബഷീർ കാണുന്നത് തന്റെ കൈയെഴുത്തുപ്രതി അച്ചടിച്ച് പ്രൂഫ് റീഡിങ് നടത്തുന്നതായിട്ടാണ്. കുപിതനായ ബഷീർ ബാലകൃഷ്ണനുമായി വഴക്കുണ്ടാക്കിയെങ്കിലും ഒടുവിൽ പുതിയ ഒരു കഥ എഴുതി നൽകാം എന്ന ഉറപ്പിൽ ബാലകൃഷ്ണൻ കൈയെഴുത്തുപ്രതി തിരികെനൽകാം എന്ന് സമ്മതിച്ചു. ഭാർഗവീനിലയം എന്ന ചലച്ചിത്രത്തിന്റെ തിരക്കഥ ആയിരുന്നു ആ കൈയെഴുത്തുപ്രതി. ആ കൃതി അച്ചടിയ്ക്കപ്പെട്ടാൽ ഇറങ്ങാൻ പോകുന്ന സിനിമയുടെ സാധ്യതകളെ അത് ബാധിയ്ക്കും എന്ന് ബഷീർ ഭയന്നിരുന്നു.
ചലച്ചിത്ര അനുരൂപീകരണം
1989 ൽ അടൂർ ഗോപാലകൃഷ്ണൻ ഈ നോവൽ ചലച്ചിത്രം ആക്കി. മമ്മൂട്ടി ആണ് ബഷീർ ആയി അഭിനയിച്ചത്. കലാപരമായി മികച്ചതെന്ന് പേരെടുത്ത ഈ ചിത്രം ദേശീയവും അന്തർദേശീയവുമായ പല അവാർഡുകളും നേടി. മമ്മൂട്ടിയ്ക്ക് മികച്ച നടനുള്ള ദേശീയ അവാർഡ് ഈ ചിത്രം നേടിക്കൊടുത്തു.
അവലംബം
വർഗ്ഗം:വൈക്കം മുഹമ്മദ് ബഷീർ എഴുതിയ നോവലുകൾ വർഗ്ഗം:ചലച്ചിത്രമാക്കപ്പെട്ട സാഹിത്യ സൃഷ്ടികൾ വർഗ്ഗം:മലയാളം നോവലുകൾ
ഓട്ടോ ലിലിയെന്താൾ
ജർമൻ സ്വദേശിയായ ഒരു വ്യോമയാന ശാസ്ത്രകാരനും ഗ്ലൈഡർ നിർമാതാവുമായിരുന്നു ഓട്ടോ ലിലിയെന്താൾ (23 May 1848 – 10 August 1896). ഗ്ലൈഡറുകളുടെ രാജാവ് എന്ന് ഇദ്ദേഹത്തെ വിശേഷിപ്പിക്കാറുണ്ട്. പക്ഷികളുടെ ചിറകുകളുടെ ആകൃതിയിൽ ഗവേഷണം നടത്തി ഇദ്ദേഹം നിരവധി ഗ്ലൈഡറുകൾ നിർമിച്ചു. നിർമിച്ച ഗ്ലൈഡറുകൾ പറത്തിയതും ഇദ്ദേഹം തന്നെയായിരുന്നു. 10 August 1896 ന് സ്വന്തമായി നിർമിച്ച ഒരു ഗ്ലൈഡർ പറത്തുന്നതിനിടെ കാറ്റിന്റെ ഗതിമാറിയത് മൂലം ഇദ്ദേഹം താഴെ വീണ് കൊല്ലപ്പെട്ടു. ഇദ്ദേഹത്തിന്റെ ഗ്ലൈഡർ നിർമ്മാണ കഥകളാണ് റൈറ്റ് സഹോദരന്മാർക്ക് വിമാന നിർമ്മാണത്തിന് പ്രചോദനമായത്.
കണ്ടർ മേനോൻ
പന്ത്രണ്ടു വർഷത്തിലൊരിക്കൽ നടന്നിരുന്ന മാമാങ്കവുമായി ബന്ധപ്പെട്ട ചാവേറുകളിൽ പ്രാധാനിയായിരുന്നു കണ്ടർ മേനോൻ. 1683 ലെ മാമാങ്കത്തിൽ ചാവേറായി വന്നു കൊല്ലപ്പെട്ട കണ്ടർമേനോൻ വള്ളുവനാട്ടിലെ പ്രമാണിമാരായിരുന്ന ചെറുകര പിഷാരടിയുടെ കണക്കെഴുത്തുകാരുടെ കുടുംബമായ വട്ടമണ്ണയിലാണ്  ജനിച്ചത്. ഇദ്ദേഹത്തിന്റെ മകനായ ഇത്താപ്പുവും (16 വയസ്) ചില മരുമക്കളും മാമാങ്കത്തിൽ പങ്കെടുത്ത് കൊല്ലപ്പെട്ടു. ചാവേർപ്പടയാളികളിൽ പ്രമുഖസ്ഥാനം കണ്ടർമേനോനു നൽകപ്പെട്ടിട്ടുണ്ട്. ലഭ്യമായ ചാവേർപ്പാട്ടുകളായ ചങ്ങഴി നമ്പ്യാർ പാട്ടും,കണ്ടർമേനോൻപാട്ടും മാമാങ്കത്തിലെ ചാവേറുകളുടെ ഒരുക്കങ്ങളെക്കുറിച്ചും ചടങ്ങുകളെക്കുറിച്ചും പ്രതിപാദിയ്ക്കുന്നു.
മാമാങ്കത്തിലെ മരണം
കൊല്ല വർഷം 1683-ൽ നടന്ന മാമങ്കത്തിൽ തിരുന്നാവായയ്ക്ക് പോയി സാമൂതിരിയുടെ ഭടന്മാരോട് പൊരുതി വീര സ്വർഗംപ്രാഭിച്ച വട്ടോണ്ണേവീട്ടിലെ കണ്ടർ മേനോന്റെയും അദ്ദേഹത്തിന്റെ മകൻ ഇത്താപ്പുവിബിന്റെയും വീര ചരിത്രം കണ്ടർ മേനോൻ പാട്ടുകളിൽ വിവരിക്കുന്നുണ്ട്. മാമാങ്കദിവസം മഗം നാളിൽ നിലപാട് തറയിൽ എത്തിയ കണ്ടർ മേനോനും ഇത്താപ്പുവും ധീരതയോടെ സാമൂതിരി സേനയിലെ പലരെയും വദിച്ചു മുന്നേറി നിലപാട് തറ വരെ എത്തി. സാമൂതിരിയുടെ അടുത്ത് എത്തിയത് കണ്ട മാടപ്പുറത്ത് ഉണ്ണിരാമൻ എന്ന സാമൂതിരിയുടെ ഭടൻ ഇത്താപ്പുവിനെ വാൾ കൊണ്ടു വെട്ടിക്കൊന്നു. ഉടനേ കണ്ടർ മേനോൻ കൂട്ടത്തിൽ ചാടി ചെറായി പണിക്കരുടെ മുന്നിൽ നിന്ന നമ്പിയോളി വൈദ്യരെ വെട്ടി മാറ്റി കൊണ്ട് ചെറായി പണിക്കർ എന്ന പഠനായകനുമായി ഏറ്റു മുട്ടി. പല തവണ പയറ്റി തെളിഞ്ഞ ചെറായി പണിക്കർക്ക്‌ മേനോനുമായി ഉണ്ടായ പയറ്റ് കുറച്ചു കഠിനമായിരുന്നു. കണ്ടർ മേനോന്റെ മുൻപിൽ പണിക്കരുടെ സകല അടവും നിഷ്പ്രഭമാവുകയും അദ്ദേഹത്തിന്റെ കൈ തളരുകയും, കുഴയാനും തുടങ്ങി. അപ്പോളാണ് പണിക്കർ ഒരു കള്ള ചതി ചെയ്തത്. അത് മേനോന്റെ തുടയിൽ അഞ്ഞു വെട്ടുകയായിരുന്നു, ഇതോടെ കണ്ടർ മേനോൻ തറയിൽ വെട്ടു കൊണ്ട് മുട്ടുകുത്തി വീണു. വീണു മരണമടയാൻ കിടന്ന മേനോൻ പണിക്കരുടെ നാബി നോക്കി ഒരു ചവിട്ട് കൊടുത്തു മരിക്കും മുൻപ് പണിക്കരെയും കൊന്നു.
അവലംബം
വർഗ്ഗം:കേരളചരിത്രം
കാലിസ്റ്റോഗ
കാലിസ്റ്റോഗ, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ നാപാ കൗണ്ടിയിലെ ഒരു നഗരമാണ്. 2010 ലെ അമേരിക്കൻ ഐക്യനാടുകളിലെ സെൻസസ് പ്രകാരം ഈ നഗരത്തിലെ ജനസംഖ്യ 5,155 ആയിരുന്നു.
ചരിത്രം
പതിനെട്ടാം നൂറ്റാണ്ടിലെ സ്പെയിൻ കൊളോണിയൽ കാലഘട്ടത്തിൽ വാപ്പോ എന്ന് അറിയപ്പെട്ടിരുന്ന പ്രമുഖ തദ്ദേശീയ അമേരിക്കൻ ഇന്ത്യൻ ജനസമൂഹത്തിൻറെ അധിവാസ മേഖലയായിരുന്നാന്നു ഉന്നത നാപാ താഴ്വര.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ജിസാറ്റ്-6
2015 ഓഗസ്റ്റ് 27-ന് ഐ.എസ്.ആർ.ഒ. വിജയകരമായി വിക്ഷേപിച്ച വാർത്താവിനിമയ ഉപഗ്രഹമാണ് ജിസാറ്റ്-6 (GSAT-6). ശ്രീഹരിക്കോട്ടയിലെ സതീഷ് ധവാൻ സ്പേസ് സേന്ററിൽ നിന്നും ക്രയോജനിക് സാങ്കേതികവിദ്യയിൽ പ്രവർത്തിക്കുന്ന ജി.എസ്.എൽ.വി.-ഡി6 റോക്കറ്റുപയോഗിച്ചാണ് ഉപഗ്രഹത്തെ ഭൂസ്ഥിര ഭ്രമണപഥത്തിൽ (Geostationary orbit) എത്തിച്ചത്. ക്രയോജനിക് സാങ്കേതികവിദ്യ ഉപയോഗിച്ച് വിജയകരമായി വിക്ഷേപിച്ച രണ്ടാമത്തെ ഉപഗ്രഹമാണിത്. ഇന്ത്യയുടെ 25-ആമത്തെ ഭൂസ്ഥിര വാർത്താവിനിമയ ഉപഗ്രഹമാണ് ജിസാറ്റ്-6.
ഉപഗ്രഹത്തെക്കുറിച്ച്
ആധുനിക വാർത്താവിനിമയ ഉപഗ്രഹമാണ് ജിസാറ്റ്-6. ജിസാറ്റ് ശ്രേണിയിലെ പന്ത്രണ്ടാമത്തെ ഉപഗ്രഹമായ ഇതിന്റെ പിണ്ഡം 985 കിലോഗ്രാമാണ്. ക്യുബോയിഡ് (Cuboid) ആകൃതിയിലുള്ള ഉപഗ്രഹത്തിന്റെ ഏറ്റവും വലിയ സവിശേഷത അതിന്റെ ആന്റിനയാണ്. ഒരു കുട പോലെ വിടർത്തുവാൻ സാധിക്കുന്ന ആന്റിനയുടെ വ്യാസം ആറു മീറ്ററാണ്. ഉപഗ്രഹങ്ങൾക്കു വേണ്ടി ഐ.എസ്.ആർ.ഒ. ഇതിനു മുമ്പ് നിർമ്മിച്ചിട്ടുള്ള ആന്റിനകളിൽ ഏറ്റവും വലുതാണിത്. ഇന്ത്യയിലെ സുപ്രധാനമായ അഞ്ചു കേന്ദ്രങ്ങളുമായി ആശയവിനിമയം നടത്തുവാൻ ഇതിനു സാധിക്കും.
83 ഡിഗ്രി കിഴക്ക് രേഖാംശത്തിലെ ഭ്രമണപഥത്തിൽ ഭൂമിയെ ചുറ്റിസഞ്ചരിക്കുന്ന ഉപഗ്രഹം ഇന്ത്യയിൽ എസ് ബാൻഡ് വാർത്താവിനിമയ സൗകര്യങ്ങൾ ലഭ്യമാക്കും. ഒമ്പതു വർഷമാണ് ഉപഗ്രഹത്തിൻറെ പ്രവർത്തന കാലാവധി.
ജി.എസ്.എൽ.വി.-ഡി6
ജിസാറ്റ് 6-നെ ഭ്രമണപഥത്തിലെത്തിക്കുവാനായി ഉപയോഗിച്ച 49.1 മീറ്റർ നീളമുള്ള റോക്കറ്റാണ് ജി.എസ്.എൽ.വി.-ഡി6 (GSLV-D6). ജി.എസ്.എൽ.വി. റോക്കറ്റുപയോഗിച്ചു നടത്തിയ ഒമ്പതാമത്തെ ദൗത്യമായിരുന്നു ജിസാറ്റ് 6ന്റെ വിക്ഷേപണം.
ഭാരമേറിയ ഉപഗ്രഹങ്ങളെ ഭ്രമണപഥത്തിലെത്തിക്കുവാനാണ് ജി.എസ്.എൽ.വി. റോക്കറ്റുകളുപയോഗിക്കുന്നത്. ജിസാറ്റ് ശേണിയിലെ അഞ്ച് ഉപഗ്രഹങ്ങൾ 2001,2003,2004,2007,2014 വർഷങ്ങളിൽ വിക്ഷേപിച്ചത് ജി.എസ്.എൽ.വി. റോക്കറ്റുകളുപയോഗിച്ചായിരുന്നു.
ക്രയോജനിക് സാങ്കേതികവിദ്യ
ഇന്ത്യ തദ്ദേശീയമായി വികസിപ്പിച്ചെടുത്ത ക്രയോജനിക് സാങ്കേതികവിദ്യ (Cryogenic Upper Stage (CUS)) ഉപയോഗിച്ചു പ്രവർത്തിക്കുന്ന എഞ്ചിനായിരുന്നു ജി.എസ്.എൽ.വി.-ഡി6ന്റേത്.
2010 ഏപ്രിൽ 15-ന് ഐ.എസ്.ആർ.ഒ. ക്രയോജനിക് സാങ്കേതികവിദ്യ ഉപയോഗിച്ച് നടത്തിയ പരീക്ഷണം പരാജയമായിരുന്നു. എന്നാൽ 2014 ജനുവരി 5-ന് ഈ സാങ്കേതികവിദ്യ പ്രയോജനപ്പെടുത്തി ജി.എസ്.എൽ.വി.-ഡി5 റോക്കറ്റുപയോഗിച്ച് ജിസാറ്റ്-14 ഉപഗ്രഹത്തെ ഭ്രമണപഥത്തിലെത്തിക്കുവാൻ ഐ.എസ്.ആർ.ഓ.യ്ക്കു കഴിഞ്ഞു. അതോടെ അമേരിക്ക, റഷ്യ, ജപ്പാൻ, ഫ്രാൻസ്, ചൈന എന്നീ രാജ്യങ്ങൾക്കു ശേഷം ഇന്ത്യയ്ക്കും ക്രയോജനിക് വിദ്യ സ്വന്തമായി. ജിസാറ്റ്-14നു ശേഷം ക്രയോജനിക് സാങ്കേതികവിദ്യ ഉപയോഗിച്ചത് ജിസാറ്റ്-6ന്റെ വിക്ഷേപണത്തിനായിരുന്നു.
ഇന്ധനം
ജി.എസ്.എൽ.വി.-ഡി6 റോക്കറ്റിലുപയോഗിച്ച ഇന്ധനം ദ്രാവകരൂപത്തിലുള്ള ഹൈഡ്രജനും ഓക്സിജനുമായിരുന്നു. വിക്ഷേപണത്തിനായി 1132 കിലോഗ്രാം ഇന്ധനമായിരുന്നു ഉപയോഗിച്ചത്. ഉപഗ്രഹത്തിന്റെ ഭാരം വെറും 985 കിലോഗ്രാം മാത്രമായിരുന്നു.!! അങ്ങനെ മൊത്തത്തിൽ 2117 കിലോഗ്രാം ഭാരവും വഹിച്ചുകൊണ്ടാണ് ജി.എസ്.എൽ.വി.-ഡി6 പറന്നുയർന്നത്.
ഉപഗ്രഹ വിക്ഷേപണം
2015 ഓഗസ്റ്റ് 27-ആം തീയതി വൈകിട്ട് 4.52-ന് ശ്രീഹരിക്കോട്ടയിലെ സതീഷ് ധവാൻ സ്പേസ് സെന്ററിൽ നിന്നാണ് ജിസാറ്റ്-6 വിക്ഷേപിച്ചത്. പതിനേഴു മിനിറ്റുകൾക്കുള്ളിൽ ഉപഗ്രഹം ഭ്രമണപഥത്തിലെത്തി. 2015 സെപ്റ്റംബര് 6-ന്,ലക്ഷ്യസ്ഥാനമായ 83 ഡിഗ്രി കിഴക്ക് ഭ്രമണപഥത്തിൽ ഉപഗ്രഹം എത്തിച്ചേർന്നതായി ഐ.എസ്.ആർ.ഒ. അറിയിച്ചിരുന്നു. ആർ. ഉമാമഹേശ്വരൻ ആയിരുന്നു ദൗത്യത്തിൻറെ ഡയറക്ടർ.
ലക്ഷ്യങ്ങൾ
വാർത്താവിനിമയത്തിനായി വിക്ഷേപിച്ച ഉപഗ്രഹമാണ് ജിസാറ്റ്-6. എസ് ബാൻഡിൽ 5 സ്പോട്ട് ബീമുകളിലും സി ബാൻഡിൽ ഒരു നാഷണൽ ബീമിലുമാണ് ഉപഗ്രഹം ആശയവിനിമയ സൗകര്യങ്ങൾ നൽകുക. പ്രതിരോധ മേഖലയിലായിരിക്കും ഉപഗ്രഹത്തിന്റെ സേവനം കൂടുതലായി ലഭിക്കുക.
അവലംബം
വർഗ്ഗം:വാർത്താവിനിമയ ഉപഗ്രഹങ്ങൾ വർഗ്ഗം:ഇന്ത്യയുടെ കൃത്രിമോപഗ്രഹങ്ങൾ
കാഞ്ചിയാർ രാജൻ
സമഗ്ര സംഭാവനയ്‌ക്കുള്ള ഫോക്‌ലോർ അക്കാദമി പുരസ്‌കാരം ലഭിച്ച കലാകാരനാണ് കാഞ്ചിയാർ രാജൻ. നാടകരംഗത്തെ സമഗ്ര സംഭവനയ്ക്ക് പ്രഫ. രാമാനുജൻ പുരസ്ക്കാരവും നേടിയിട്ടുണ്ട്.
കഥ, കവിത, നാടകം, പഠനം, ചരിത്രം, ഗോത്രകലാ പഠനം എന്നീ മേഖലകളിൽ ശ്രദ്ധേയ സംഭാവനകൾ നൽകി. സംഗീതനാടക അക്കാദമി അംഗം, ഫോക്‌ലോർ അക്കാദമി അംഗം, ഗ്രന്ഥശാലാസംഘം ജില്ലാ സെക്രട്ടറി എന്നീ നിലകളിൽ പ്രവർത്തിച്ചു. പുരോഗമന കല സംഘം ജില്ലാ പ്രസിഡൻറായും പ്രവൃർത്തിച്ചിട്ടുണ്ട്.
നാടകകൃത്തായ കാഞ്ചിയാർ രാജന്  ആദിവാസി ജീവിതത്തിലേയ്ക്ക്  ഇറങ്ങിചെല്ലാനുള്ള നിമിത്തമായത് ജനകീയസൂത്രണമാണ്. ആസൂത്രണത്തിലാണ് നമ്മുടെ  നാട്ടുചരിതങ്ങൾ ഏറിയക്കൂറും സമാഹരിക്കപ്പെട്ടത്. അന്നു  രാജന് സാമൂഹ്യക്ഷേമ വകുപ്പിലായിരുന്നു ജോലി. കാഞ്ചിയാർ പഞ്ചായത്തിന്റെ കെ. ആർ. പി. ചുമതലയും  കിട്ടി.പ്രാദേശികചരിതങ്ങൾ തേടിപോയപ്പോഴാണ് കോവിൽമലയിലെ മന്നാൻ ആദിവാസി ഗോത്രത്തെക്കുറിച്ച് കൂടുതലായി   അറിയുന്നത്. മന്നാൻമാർ ഇടുക്കി ജില്ലയിലെ പ്രബലഗോത്രമാണ്. ആദ്യമായി അനുഷ്ടാനകലയായ  മന്നാൻക്കൂത്ത് സമാഹരിക്കപ്പെട്ടു.
കോവിൽ മലയിലേയ്ക്കുള്ള യാത്രകൾ തുടർന്നു.അവരെ നേരിൽ കണ്ടു. ഗോത്ര ജീവിതത്തെക്കുറിച്ച് കൂടുതൽ ചോദിച്ചറിഞ്ഞു. അവരുടെ കൂട്ടത്തിൽ നടന്ന് ജീവിത രീതികൾ പഠിച്ചു. ആ പഠനമാണ് ഭാഷ ഇൻസ്റ്റ്യൂട്ട് പ്രസിദ്ധികരിച്ച മന്നാൻ -.ജീവിതം ,കല, സംസ്കാരവും….മന്നാൻ ജീവിതത്തെ ഏറെക്കുറെ  അടയാളപ്പെടുത്തിയ പഠനഗ്രന്ഥം.
കാഞ്ചിയാർ ആൽഫ തിയ്യേറ്റേഴ്സ് രൂപികരിച്ചതോടെ സമീപദേശത്തെ നടൻമാരുമായി ചങ്ങാത്തമായി. ജോയി കട്ടപ്പനയും ജെയിംസ് കാരിയിലും  വന്നു. ഇപ്പോൾ അപ്പൻ സിനിമയിലൂടെ പ്രസിദ്ധനായ ചിലമ്പൻ അരങ്ങേറുന്നത്  രാജന്റെ ക്രാക്കത്തുവ എന്ന നാടകത്തിലൂടെയാണ്.6 നാടകങ്ങളും 15 ഏകാങ്ക നാടകങ്ങളും രചിച്ചിട്ടുണ്ട്.
ഇടുക്കിയുടെ ഭൂപ്രകൃതിയും കാലവസ്ഥയും മനുഷ്യ പ്രകൃതിയും രാജനെ ഏറെ ആകർഷിച്ചിരുന്നു. യാത്രകൾക്കിടയിൽ  ഹൈറേഞ്ചുജീവിതത്തിന്റെ  ചരിത്രവും സംസ്ക്കാരവും പ്രകൃതിയോടുള്ള പോരാട്ടവും  മാറിമറിയുന്ന കാലാവസ്ഥയും കണ്ടറിഞ്ഞു. അവയെ സമഗ്രമായി പ്രതിപാദിക്കുന്ന പുസ്തകമാണ് നൂൽമഴ. പേരു സൂചിപ്പിക്കുന്നതു  പണ്ടത്തെ ഹൈറേഞ്ചിലെ ഒരു മഴയനുഭവമാണ്. കണ്ടോനെക്കുത്തി ,  ആനത്താര അടങ്ങിയ ഇടുക്കിയെക്കുറിച്ചു  പറഞ്ഞിരിക്കുന്നു. ജില്ലയെ മനസ്സിലാക്കാനുള്ള ആധാരിക പഠനരേഖയാണ്.
അവലംബം
വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ
ഇവാൻ ദി ഫൂൾ
റഷ്യൻ നാടോടിക്കഥകളിൽ പ്രത്യക്ഷപ്പെടുന്ന ഒരു ലക്കി ഫൂൾ സ്റ്റോക്ക് കഥാപാത്രമാണ് ഇവാൻ ദി ഫൂൾ (റഷ്യൻ: Иван-дурак, റൊമാനൈസ്ഡ്: ഇവാൻ-ദുരക്, ഡിമിനിറ്റീവ്: Иванушка-дурачок) അല്ലെങ്കിൽ ഇവാൻ ദി നിന്നി. വളരെ ലളിതമായ ചിന്താഗതിക്കാരൻ, എന്നാൽ ഭാഗ്യവാനായ യുവാവുമാണ്. സുന്ദരമായ മുടിയും നീലക്കണ്ണുകളുമുള്ള യുവാവായാണ് ഇവാൻ വിശേഷിപ്പിക്കപ്പെടുന്നത്.
ഇവാൻ ദി ഫൂളിന്റെ സാഹസികതയുടെ ഏകദേശ ക്രമീകരണം 15 അല്ലെങ്കിൽ 16-ാം നൂറ്റാണ്ടിലെ റഷ്യയാണ്.
ഇവാൻ ദി ഫൂൾ സാധാരണയായി കഥകളിൽ പ്രത്യക്ഷപ്പെടുന്നത് ഒരു കർഷകനായോ അല്ലെങ്കിൽ ഒരു പാവപ്പെട്ട കുടുംബത്തിന്റെ മകനായോ ആണ്. അവൻ മൂന്ന് സഹോദരന്മാരിൽ ഇളയവനാണ്. അവന്റെ മൂത്ത സഹോദരങ്ങൾ അവനെക്കാൾ മിടുക്കന്മാരായി കാണപ്പെടുന്നു, പക്ഷേ ചിലപ്പോൾ അവനോട് ദയയും അസൂയയും കാണിക്കുന്നു.
സാധാരണ നായകന്മാരിൽ നിന്ന് വ്യത്യസ്തമായി, ഇവാന്റെ ലാളിത്യവും കൗശലമില്ലായ്മയും അവന്റെ സാഹസികതയിൽ അവനെ സഹായിക്കുന്നു. ഉദാഹരണത്തിന്, അവൻ തന്റെ മനസ്സിനെക്കാൾ തന്റെ ഹൃദയത്തെ ശ്രദ്ധിക്കുന്നു, അവൻ എളുപ്പത്തിൽ കുറ്റം മറക്കുകയും സ്വന്തം ചെലവിൽ പോലും മറ്റുള്ളവരെ സഹായിക്കാൻ ശ്രമിക്കുകയും ചെയ്യുന്നു. അവന്റെ നിഷ്കളങ്കതയും ദയയും ധൈര്യവും വില്ലന്മാരോട് യുദ്ധം ചെയ്യാനും സുഹൃത്തുക്കളെ ഉണ്ടാക്കാനും രാജകുമാരിമാരുടെ ഹൃദയം കീഴടക്കാനും അവനെ സഹായിക്കുന്നു, ആത്യന്തികമായി അയാൾക്ക് പകുതി രാജ്യം അല്ലെങ്കിൽ സമാനമായ ചില നേട്ടങ്ങൾ സമ്മാനിക്കുന്നു.
References
വർഗ്ഗം:റഷ്യൻ നാടോടിക്കഥകൾ
സൺറൈസേഴ്സ് ഹൈദരാബാദ്
ഇന്ത്യൻ പ്രീമിയർ ലീഗിലെ ഹൈദരാബാദിൽ നിന്നുള്ള ഒരു ക്രിക്കറ്റ് ഫ്രാഞ്ചസിയാണ് സൺറൈസേഴ്സ് ഹൈദരാബാദ്. 2012 ഒക്ടോബർ 25നാണ് ഈ ടീം രൂപം കൊണ്ടത്. മുൻപ് ഐപിഎല്ലിൽ ഉണ്ടായിരുന്ന ഡെക്കാൻ ചാർജേഴ്സിനെ പുറത്താക്കിയതിനെ തുടർന്ന് നടന്ന പുനർലേലത്തിൽ ടീമിനെ കലാനിധി മാരൻറെ ഉടമസ്ഥതയിലുള്ള സൺ ടിവി ഗ്രൂപ്പ് സ്വന്തമാക്കി. 850 കോടി രൂപയ്ക്കാണ് (പ്രതിവർഷം 85.05 കോടി രൂപ) സൺ ഗ്രൂപ്പ് ടീമിനെ സ്വന്തമാക്കിയത്.
2012 ഡിസംബർ 20ന് സൺറൈസേഴ്സ് ഹൈദരാബാദിന്റെ ലോഗോ പുറത്തിറക്കി. ടീമിന്റെ പരിശീലകനായി മുൻ ഓസ്ട്രേലിയൻ താരം ടോം മൂഡിയേയും ഉപദേഷ്ടാക്കളായി വിവിഎസ് ലക്ഷ്മണിനേയും കൃഷ്ണമാചാരി ശ്രീകാന്തിനേയും നിയമിച്ചു.
ഐ.പി.എൽ. 2013
2013 സീസണിൽ നടന്ന മത്സരങ്ങളിൽ 20 പോയന്റോടെ നാലാം സ്ഥാനക്കാരായി.
ഐ.പി.എൽ. 2014
2014 സീസണിൽ നടന്ന മത്സരങ്ങളിൽ 12 പോയന്റോടെ ആറാം സ്ഥാനക്കാരായി.
അവലംബം
വർഗ്ഗം:ഇന്ത്യൻ പ്രീമിയർ ലീഗ് ടീമുകൾ
അക്ര (കൊത്തളം)
അന്ത്യോക്കസ് IV എപ്പിഫനസ്, ജെറുസലേം നഗരത്തിൽ നിർമ്മിച്ച കോട്ട കൊത്തളങ്ങളാണ് അക്ര എന്ന് അറിയപ്പെടുന്നത്.168 ബി.സി. യിലാണ് ഈ കെട്ടിടങ്ങൾ നിർമ്മിച്ചത്. അന്ത്യോക്കസ് തന്റെ അവസാന കാലത്താണ് ഈ കോട്ട നിർമ്മിച്ചത്. മക്കാബിയൻ ലഹളയ്ക്കും തുടർന്ന് ഹാസ്മോനിയൻ സാമ്രാജ്യത്തിന്റെ സ്ഥാപനത്തിലും ഈ കോട്ട പ്രധാന പങ്ക് വഹിച്ചു.
അന്ത്യോക്കസ്ന്റെ സെലൂസിദ് വംശത്തിനെതിരെ നടന്ന മക്കാബിയൻ ലഹളയെ തുടർന്ന് സൈമൺ മക്കാബിയസ് ഈ കോട്ട നശിപ്പിച്ചു.
അവലംബം
വർഗ്ഗം:കോട്ടകൾ വർഗ്ഗം:ഇസ്രയേൽ
നസ്യം
ആയുർവേദവിധിപ്രകാരം മൂക്കിൽക്കൂടിയുള്ള ഔഷധപ്രയോഗമാൺ നസ്യം. ഇത് നാവനം എന്നും അറിയപ്പെടാറുണ്ട്. മൂക്കിൽ ഒഴിക്കപ്പെട്ട ഔഷധം ശിരസ്സിന്റെ മധ്യഭാഗത്ത് എല്ലാ സ്രോതസ്സുകളും വന്നു ചേരുന്ന സ്ഥലത്ത് എത്തി ശിരസ്സിലാകമാനവും കണ്ണ്, ചെവി, നാക്ക്, കഴുത്ത് എന്നിവയുടെ സ്രോതസ്സുകളുടെ ദ്വാരങ്ങളിലും വ്യാപിച്ച് അവിടങ്ങളിൽ പറ്റിപ്പിടിച്ച് രോഗകാരണമായിത്തീരാനിടയുള്ള ദോഷങ്ങളെ ശിരസ്സിൽ നിന്ന് വേർപെടുത്തി വായിൽക്കൂടി പുറത്തേക്കു കളയുന്നു. ഇപ്രകാരം ചെയ്യുന്നതുകൊണ്ട് കഴുത്തിനുമുകളിൽ ഉണ്ടാകാവുന്ന മിക്ക വ്യാധികളെയും തടുക്കുന്നതിനു കഴിയും. ശിരസ്സ്, ഇന്ദ്രിയങ്ങളുടെയും പ്രാണന്റെയും മനസ്സിന്റെയും സ്ഥാനമാകയാൽ ഉത്തമാംഗത്തിലുണ്ടാകുന്ന രോഗങ്ങളുടെ മുഖ്യചികിത്സയായി നസ്യകർമത്തെ ആയുർവേദം വിവക്ഷിക്കുന്നു. മസ്തിഷകത്തിലേക്ക് ഔഷധങ്ങളുടെ വീര്യം എത്തിക്കുന്നതിന് ഏറ്റവും അടുപ്പവും സൗകര്യവുമുള്ള സ്വഭാവികമായ മാർഗ്ഗം നാസാരന്ധ്രമാണ് ('നാസാ ഹി ശിരസ്സോദ്വാരാ').
മസ്തിഷ്കത്തിൽനിന്നു പുറപ്പെടുന്ന അനേകം നാഡികളുടെ അഗ്രങ്ങൾ നാസാന്തർഭാഗത്ത് വ്യാപിച്ചുകിടക്കുന്നു. തന്മൂലം മൂക്കിൽ പ്രയോഗിക്കുന്ന ഔഷധം പ്രസ്തുത തന്ത്രികളിൽക്കൂടി സ്വശക്തിയെ ഉദ്ദീപിപ്പിച്ച് പ്രവർത്തനക്ഷമമാകുന്നു. അല്പമാത്രയിലുള്ള ഔഷധംകൊണ്ട് വളരെ വലിയഫലത്തെ ഉണ്ടാക്കാൻ കഴിയുന്നു എന്നുള്ളത് നസ്യകർമത്തിന്റെ പ്രത്യേകതയാണ്.
കർമത്തിനനുസരിച്ച് നസ്യത്തെ വിരേചനം, ബൃംഹണം, ശമനം എന്നിങ്ങനെ മൂന്നായി തിരിക്കാം. കഫം ദോഷപ്രധാനമായി ഉണ്ടാകുന്ന രോഗങ്ങളിലാണ് വിരേചനനസ്യം സാധാരണയായി പ്രയോഗിക്കുന്നത്. ഇത് ശ്വാസമാർഗ്ഗത്തിലും കഴുത്തിലും മറ്റുമുള്ള ദോഷങ്ങളെ സ്രവിപ്പിച്ച് പുറത്തേക്ക് കളയുന്നതുമൂലം ശിരസ്സിനും ഇന്ദ്രിയങ്ങൾക്കും ലാഘവത്തെ ഉണ്ടാക്കുന്നു. ബൃംഹണനസ്യം ക്ഷീണം സംഭവിച്ചിരിക്കുന്ന തന്ത്രികളെ പോഷിപ്പിക്കുന്നതിനും ഉത്തേജിപ്പിക്കുന്നതിനും സഹായിക്കുന്നു. ഓരോ രോഗത്തിന്റെയും ശമനത്തിനായി അവസ്ഥാനുസരണം ഉപയോഗിക്കുന്ന നസ്യങ്ങളെയാണ് ശമനനസ്യങ്ങൾ എന്നു വിവക്ഷിക്കുന്നത്.
സർവ സാധാരണമായി നസ്യത്തിനായി ഉപയോഗിക്കുന്നത് ഔഷധസിദ്ധമായ സ്നേഹദ്രവ്യങ്ങൾ ആണ്. സ്നേഹദ്രവ്യങ്ങളുപയോഗിച്ചുള്ള നസ്യത്തെ മർശനസ്യമെന്നും പ്രതിമർശനസ്യമെന്നും മാത്രാഭേദമനുസരിച്ച് രണ്ടായി തിരിക്കാം.
മർശനസ്യം കൂടിയ അളവിൽ ജേഹന്മോദാദിപൂർവകർമങ്ങൾക്കുശേഷം മാത്രമേ ചെയ്യാൻ വിധിയുള്ളു. ഇത് രോഗ ചികിത്സയ്ക്കായിട്ടാണ് പ്രധാനമായും ഉദ്ദേശിച്ചിട്ടുള്ളത്. പ്രതിമാർഗ നസ്യത്തിന്റെ അളവ് രണ്ടു തുള്ളിയാണ്. ഇത് എല്ലാവർക്കും എപ്പോഴും പ്രത്യേക നിഷ്കർഷ കൂടാതെ ചെയ്യാവുന്ന ഒന്നാണ്. ആരോഗ്യസംരക്ഷണകാര്യത്തിൽ താത്പര്യമുള്ളവർ ദിനചര്യയുടെ ഭാഗമായി പ്രതിമർശനസ്യം നിത്യേന ശീലിക്കുന്നത് പല രോഗങ്ങളെയും തടഞ്ഞുനിർത്തുന്നതിനും ഇന്ദ്രിയശക്തി, ഓർമശക്തി, ബുദ്ധിശക്തി എന്നിവയെ വർധിപ്പിക്കുന്നതിനും സഹായിക്കുന്നു.
രാത്രി, പകൽ, ഭക്ഷണം, ഛർദി, പകലുറക്കം, വഴിനടക്കുക, അധ്വാനം, സ്ത്രീസംഗമം, അഭൃംഗസ്നാനം, കവിൾകൊള്ളുക, മൂത്രം ഒഴിക്കുക, കണ്ണിൽ അഞ്ജനം ചെയ്യുക, മലശോധന, പല്ലുതേപ്പ്, ഉറക്കെച്ചിരിക്കുക ഇതിന്റെയെല്ലാം അവസാനത്തിൽ രണ്ടു തുള്ളി സ്നേഹം കൊണ്ടുള്ള പ്രതിമർശം ചെയ്യണമെന്ന് ആയുർവേദം നിർദ്ദേശിക്കുന്നു. ആദ്യത്തെ അഞ്ചുസമയത്ത് ചെയ്യുന്നതുകൊണ്ട് സ്രോതോശുദ്ധിയും പിന്നത്തെ മൂന്നു സമയത്ത് ചെയ്യുന്നതുകൊണ്ട് തളർച്ചയ്ക്ക് താത്ക്കാലിക ശമനവും അടുത്ത അഞ്ച് സമയത്തുചെയ്യുന്നത് കണ്ണിനുബലവും പല്ലുതേപ്പിന്റെ അവസാനത്തിൽ ചെയ്യുന്നത് ദന്തങ്ങൾക്ക് ഉറപ്പും ചിരിക്കുശേഷം ചെയ്യുന്നത് ചിരിമൂലം ഉണ്ടാകുന്ന വാതവൃദ്ധിയുടെ ശമനത്തിനും പ്രയോജനപ്പെടുന്നു.
മരുന്ന് അരച്ച് എടുത്ത കല്ക്കം, കഷായം, ചൂർണം, ഔഷധങ്ങളുടെ സ്വരസം, തേൻ, ഇന്ദുപ്പ്, മദ്യം, ഇല, പാൽ, മാംസരസം, പിത്തരസം, മൂത്രം, രക്തം എന്നിവകൾകൊണ്ട് രോഗാവസ്ഥയ്ക്ക് അനുസരിച്ച് നസ്യകർമം നടത്താൻ വിധിയുണ്ട്.
കല്ക്കം കൊണ്ട് ചെയ്യുന്ന നസ്യത്തിന് അവപീഡമെന്നും ചൂർണം കൊണ്ട് ചെയ്യുന്നതിനെ ധ്മാനം എന്നും പറയുന്നു.
വെള്ളം, മദ്യം, സ്നേഹദ്രവ്യങ്ങൾ എന്നിവ കഴിച്ച ഉടനെയും ഉടനെതന്നെ കഴിക്കാൻ ഉദ്ദേശിക്കുന്നവരിലും നസ്യം ചെയ്യാൻ പാടില്ല. വിഷദ്രവ്യങ്ങൾ കഴിച്ചവരും കുളികഴിഞ്ഞ ഉടനേയുള്ളവരും ഉടൻ കുളിക്കാൻ പോകുന്നവരും മലമൂത്രാദിവേഗങ്ങൾ ഉള്ളവരിലും നസ്യം ചെയ്യാൻ പാടില്ല. സൂതിക, രക്തമോക്ഷം ചെയ്ത് പ്രകൃതിഭോജനം നടത്തുന്നതിനുമുമ്പുള്ളവർ, വമന, വിരേചന, വസ്തി കർമങ്ങൾ ചെയ്തിരിക്കുന്നവരിലും കാനം, ശ്വാസം, പീനസം എന്നീ രോഗങ്ങളുടെ നവാവസ്ഥയിലും നസ്യം നിഷിദ്ധമാണ്.
നസ്യം ചെയ്യുന്നരീതി
നസ്യം ചെയ്യാൻ യോഗ്യനാണെന്ന് കണ്ടു കഴിഞ്ഞാൽ രോഗത്തിന്റെ ദോഷദൂഷ്യാവസ്ഥയും കാലവും വിശകലനം ചെയ്ത് ഏതുതരത്തിലുള്ള നസ്യമാണ് പ്രയോഗിക്കേണ്ടതെന്നും ഏതുമാത്രയിൽ ഏതു കാലത്ത് പ്രയോഗിക്കണമെന്നും നിശ്ചയിക്കണം. തുടർന്ന് സ്നേഹസ്വേദങ്ങൾ ചെയ്ത് നസ്യം ചെയ്യാൻ പാകത്തിൽ തയ്യാറെടുപ്പിച്ചശേഷം, നേരിട്ട് കാറ്റു കടക്കാത്ത ഒരു മുറിയിൽ രോഗിയെ കയറ്റി മൂർധാവിൽ തളവും കർണപൂരണവും ചെയ്തശേഷം രോഗിയുടെ ചുമലിനുമേല്പോട്ടുള്ള ഭാഗത്ത് രോഗാനുസാരേണ നിശ്ചയിച്ച തൈലം പുരട്ടി മൃദുവായി തടവിയശേഷം വിയർപ്പിക്കണം. ആവണക്കില, പുളിയില, കരിനൊച്ചിയില തുടങ്ങിയ വാതഹരങ്ങളായ ഇലകളോ, കുറുന്തോട്ടിവേര്, കരിംകുറിഞ്ഞിവേര് തുടങ്ങിയ ഔഷധങ്ങളോ ഇട്ട് തിളപ്പിച്ച് ഉണ്ടാകുന്ന ആവി കൊണ്ട് വിയർപ്പിക്കുന്നതാണ് ഉത്തമം. അതിനുശേഷം കാലിന്റെ ഭാഗം അല്പം ഉയർത്തിയും തല അല്പം താഴ്ത്തിയും കയ്യും കാലും നിവർത്തിമലർന്ന് കിടക്കണം. യഥാവിധി തയ്യാറാക്കിയ ഔഷധം ശരിയായമാത്രയിൽ രണ്ടു ഗോകർണത്തിലായി എടുത്ത് ഓരോ മൂക്കിലും ധാരമുറിയാതെ ഒഴിക്കണം. അതിനുശേഷം രോഗിയോട് ഔഷധം ശക്തിയായി മേല്പോട്ട് വലിച്ചുകയറ്റാൻ ആവശ്യപ്പെടുന്നു. വലിച്ചുകയറ്റാൻ വൈഷമ്യമുള്ള രോഗികളിലും ചൂർണം നസ്യം ചെയ്യുമ്പോഴും പരിചാരകൻ തന്നെ ഔഷധം ഊതിക്കയറ്റേണ്ടതാണ്. ഇതിനുശേഷം നെറ്റി, മൂക്കിനുചുറ്റുമുള്ള പ്രദേശങ്ങൾ, ചെവികൾ, ഉള്ളംകൈകൾ, ഉള്ളംകാലുകൾ എന്നിവ സുഖമാംവിധം തലോടി ഉത്തേജിപ്പിക്കേണ്ടതാണ്. കാർക്കിച്ച് തുപ്പുവാൻ തോന്നിത്തുടങ്ങിയാൽ ഇടതുവലതു ഭാഗങ്ങളിലേക്ക് തിരിഞ്ഞ് പ്രത്യേകപാത്രത്തിൽ തുപ്പുവാൻ നിർദ്ദേശിക്കണം. തുപ്പാനുള്ള കഫം ഏതാണ്ട് അവസാനിച്ചാൽ തൊണ്ടയിലും വായിലും ബാക്കിയുള്ള കഫം മാറ്റി ശുദ്ധിവരുത്തുന്നു. രോഗാനുസാരേണയുള്ള ധൂമപാനവും (പുകവലി) ചൂടുവെള്ളംകൊണ്ടുള്ള കബളവും (കവിൾകൊൾക) ചെയ്യണം. നസ്യം ചെയ്യുന്നവർ മുഖം കഴുകുന്നതിനും മറ്റും ചൂടുവെള്ളം ഉപയോഗിക്കണം. വിശപ്പുവന്നാൽ ലഘുവായ ആഹാരം കഴിക്കാം. അധികമായി ദ്രവരൂപത്തിലുള്ള ആഹാരം കഴിക്കരുത്.
അവലംബം
(ഡോ. ആർ. ശങ്കരൻകുട്ടി)
വർഗ്ഗം:ആയുർവേദ ചികിത്സാരീതികൾ വർഗ്ഗം:പഞ്ചകർമ്മം
ഗ്രോസ്‌നി
റഷ്യയിലെ ഒരു ഫെഡറൽ റിപ്പബ്ല്രിക് ആയ ചെച്‌നിയയുടെ തലസ്ഥാന നഗരമാണ് ഗ്രോസ്‌നി - Grozny (Russian: Грозный, IPA: [ˈgroznɨj]; Chechen: Соьлжа-ГӀала, romanized: Sölƶa-Ġala). സൺഷാ നദിയുടെ തീരത്താണ് ഈ നഗരം സ്ഥിതിചെയ്യുന്നത്. 1870 വരെ ഗ്രോസ്‌നായ എന്ന പേരിലാണ് ഈ നഗരം അറിയപ്പെട്ടിരുന്നത്.
ജനസംഖ്യ
2010ലെ സെൻസസ് പ്രകാരം 271,573ആണ് ഇവിടത്തെ ജനസംഖ്യ. . 2002ലെ സെൻസസിൽ 210,720 രേഖപ്പെടുത്തിയിരുന്നത്, 1989 ലെ സെൻസസിൽ 399,688 ആയിരുന്നു ഇവിടത്തെ ജനസംഖ്യ.. It was previously known as Groznaya (until 1870).
പേരിനു പിന്നിൽ
റഷ്യൻ ഭാഷയിൽ, 'ഗ്രോസ്‌നി' എന്നാൽ 'ഭയം', 'ഭയപ്പെടുത്തൽ' അല്ലെങ്കിൽ 'സംശയാസ്പദമായത്' എന്നൊക്കെയാണ് അർത്ഥം. ഇവാൻ ഗ്രോസ്‌നി അല്ലെങ്കിൽ ഇവാൻ ദി ടെറിബിൾ എന്നിവയിലെ അതേ പദമാണിത്. 1996ൽ, ആദ്യത്തെ ചെചെൻ യുദ്ധത്തിൽ, ചെചെൻ വിഘടനവാദികൾ നഗരത്തിന്റെ പേര് ധോഖർ-ഗാല എന്നാക്കി മാറ്റിയിരുന്നു. 2005 ഡിസംബറിൽ ചെചെൻ പാർലമെന്റ് വോട്ടിങ്ങിലൂടെ നഗരത്തിന്റെ പേര് 'അഖ്മദ്കാല' എന്ന് പുനർനാമകരണം ചെയ്തു. ചെചൻ റിപ്പബ്ലിക്കിലെ ആദ്യ പ്രസിഡന്റ് അഖ്മദ് കാദിറോവിന്റെ സ്മരണാർത്ഥമായിരുന്നു ഇത്. 2005 ഡിസംബറിൽ ചെചെൻ പാർലമെന്റ് വോട്ടിങ്ങിലൂടെ നഗരത്തിന്റെ പേര് 'അഖ്മദ്കാല' എന്ന് പുനർനാമകരണം ചെയ്തു. ചെചൻ റിപ്പബ്ലിക്കിലെ ആദ്യ പ്രസിഡന്റ് അഖ്മദ് കാദിറോവിന്റെ സ്മരണാർത്ഥമായിരുന്നു ഇത്. എന്നാൽ അദ്ദേഹത്തിന്റെ മകനും പ്രധാനമന്ത്രിയും പിന്നീട് റിപ്പബ്ലികക്കിന്റെ പ്രസിഡന്റുമായ  റംസാൻ കാദിറോവ് ഈ നിർദ്ദേശം നിരസിച്ചു.
അവലംബം
വർഗ്ഗം:പട്ടണങ്ങൾ
മുല്ലേറ പൂവയ്യ ഗണേഷ്
വ്യക്തിജീവിതം
1946 ജൂലൈ 8-ന് കർണാടകത്തിലെ കൂർഗ് ജില്ലയിൽ കൊടഗ് ജില്ലയിൽ ജനിച്ചു. ഫുട്ബോളുമായി കായിക രംഗം ആരംഭിച്ച അദ്ദേഹം 1960 മുതൽ 1964 വരെ കൂർഗ് ജില്ലക്ക് വേണ്ടി കളിച്ചു. എന്നാൽ അദ്ദേഹം ഇന്ത്യൻ ആർമിയിൽ ചേരുകയും 1966 മുതൽ 1973 വരെ ഇന്ത്യൻ ഹോക്കി ടൂർണമെന്റിൽ കളിക്കുകയും ചെയ്തു.. ഗണേഷ് എം.എ., ഇംഗ്ലീഷ് പാസായതിനു ശേഷം ഡിപ്ലോമ ഇൻ സ്പോർട്സ് കോച്ചിംഗ് പാട്യാല നാഷണൽ ഇൻസ്റ്റിറ്റ്യൂട്ട് ഓഫ് സ്പോർട്ട് സിൽ നിന്നും എടുത്തു. അതിനു ശേഷം ഫിസിക്കൽ എജ്യുക്കേഷനിൽ പിഎച്ച്.ഡി എടുത്തു.
കുടുംബം
ഗണേഷിന് അഞ്ച് സഹോദരങ്ങൾ ഉണ്ട് (ഒരു സഹോദരി, നാല് സഹോദരന്മാർ), അതിൽ 2 സഹോദരന്മാർ, എം പി പി സുബ്ബയ്യയും എം പി കാവേരിയപ്പാപ്പയും ദേശീയ ഫുട്ബോൾ, ഹോക്കി മത്സരങ്ങളിൽ ദേശീയ പുരസ്കാരം നേടിയിട്ടുണ്ട്.
ഹാൻ കാങ്
ജീവിതരേഖ
ഹാൻ സ്യൂങ്-വോൻ എന്ന കൊറിയൻ നോവലിസ്റ്റിന്റെ മകളാണ് ഇവർ. ദക്ഷിണകൊറിയയിലെ ഗ്വാൻഗ്ജു  എന്ന നഗരത്തിലാണ് ഇവർ ജനിച്ചത്. പത്തു വയസ്സായപ്പോഴേയ്ക്കും സുയുരി എന്ന നഗരത്തിലേയ്ക്ക് മാറി. യോൻസെയ് സർവകലാശാലയിൽ കൊറിയൻ സാഹിത്യം പഠിച്ചു. അവരുടെ സഹോദരനായ ഹാൻ ഡോങ് റിം'ഉം ഒരു എഴുത്തുകാരനാണ്‌. ലിറ്റെറേചർ ആൻഡ്‌ സൊസൈറ്റി എന്ന മാസികയിൽ തന്റെ ഒരു കവിത പ്രസിദ്ധീകരിച്ചു കണ്ടതോടെയാണ് അവർ എഴുത്ത് ഗൌരവമായി എടുത്തുതുടങ്ങിയത്. അടുത്ത വർഷം അവരുടെ ദി സ്കാർലെറ്റ് ആങ്കർ എന്ന ചെറുകഥ സിയൂൾ ആസ്ഥാനമായ ഷിൻമുൻ ദിനപത്രത്തിന്റെ എഴുത്തുമത്സരത്തിൽ ഒന്നാം സമ്മാനം നേടി. തുടർന്ൻ 2005 ൽ യി സാങ് സമ്മാനവും അതിനുശേഷം ടുഡേ'സ് യങ് ആർടിസ്റ്റ്, കൊറിയൻ ലിറ്റെറേചർ നോവൽ അവാർഡ്‌ എന്നിവയും നേടി. ഇപ്പോൾ(2018 ൽ) അവർ സീയൂൾ ഇൻസ്റ്റിറ്റ്യൂട്ട് ഓഫ് ആർട്സ്സ്'ൽ ക്രിയേറ്റിവ് റൈറ്റിങ്ങ്'ന്റെ പ്രൊഫസർ ആയി ജോലി നോക്കുന്നു.
മുല്ലേറ പൂവയ്യ ഗണേഷ്
ജീവിതം
ഏഷ്യൻ ഗെയിംസിൽ ഇന്ത്യയെ രണ്ടു തവണ (1970 ൽ ബംഗ്ലാദേശിൽ, പിന്നീട് 1974 ൽ ടെഹ്റാനിൽ )പ്രതിനിധീകരിച്ചു. ഇന്ത്യ രണ്ടും സിൽവർ മെഡൽ കൊണ്ട് മടങ്ങിയെത്തി. 1971 ൽ ബാഴ്സലോണയിലെ ആദ്യ ലോകകപ്പിൽ വെങ്കല മെഡൽ നേടിയ ഇന്ത്യൻ ടീമിലുണ്ടായിരുന്ന അദ്ദേഹം അടുത്ത ലോകകപ്പിൽ നായകനാവുകയും ആംസ്സ്റ്റർഡാമിൽ വെള്ളി നേടുകയും ചെയ്തു. മ്യൂണിക്കിൽ 1972 ഒളിമ്പിക് ഗെയിംസിൽ ഇന്ത്യക്ക് വേണ്ടി കളിച്ച അദ്ദേഹം വെങ്കലം നേടി. 1972 ൽ വേൾഡ് XI കളിലും 1970 മുതൽ 1974 വരെ ഏഷ്യൻ ഇലവനു വേണ്ടിയും കളിച്ചു. 1974 ൽ ഗണേശിന്റെ കാൽമുട്ടിലെ പരിക്ക് ഗുരുതരമായതിനെ തുടർന്ന് വിരമിച്ചു.
സോളിലെ 1988 ലെ ഒളിംപിക് ഗെയിംസിലും, 1989 ചാമ്പ്യൻസ് ട്രോഫി ബർലിനിൽ, 1990 ൽ ലക്നൗവിലെ ഇന്ദിരാ ഗാന്ധി ഇന്റർനാഷണൽ ഹോക്കി ടൂർണമെന്റിലും 1990 ലെ ലോകകപ്പിൽ ലാഹോറിലുമായി പങ്കെടുത്ത ഇന്ത്യൻ ടീമിന്റെ ഔദ്യോഗിക കോച്ചായിരുന്നു ഗണേഷ്. 1998 ലെ കോലാലംപൂർ കോമൺവെൽത്ത് ഗെയിംസിലും, 1998 ബാങ്കോങ്ക് ഏഷ്യൻ ഗെയിംസിലും ,ചെയർമാൻ, കോച്ചിംഗ് കമ്മറ്റി, ഇൻഡ്യൻ ഹോക്കി ഫെഡറേഷൻ എന്നീ ചുമതലകൾ അദ്ദേഹം വഹിച്ചിരുന്നു.
ഹാൻ കാങ്
ജീവിതരേഖ
തനിയ്ക്ക് ഇടയ്ക്കിടയ്ക്ക് അനുഭവപ്പെടാറുള്ള ചെന്നിക്കുത്ത് തന്റെ സാഹിത്യജീവിതത്തിൽ നല്ലൊരു സ്വാധീനം ചെലുത്തിയിട്ടുണ്ട് എന്നാണ് ഇവരുടെ അഭിപ്രായം. യഥാർത്ഥത്തിൽ താൻ ഒരു നോവലിസ്റ്റ്‌ ആകാൻ കാരണം ഇടയ്ക്കിടയ്ക്കുള്ള ഈ ചെന്നിക്കുത്ത് ആണെന്നാണ്‌ അവർ പറയുന്നത്.
മുല്ലേറ പൂവയ്യ ഗണേഷ്
അവലംബം
വർഗ്ഗം:ഇന്ത്യൻ ഹോക്കി കളിക്കാർ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:ഏഷ്യൻ ഗെയിംസ് മെഡൽ ജേതാക്കൾ വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ വർഗ്ഗം:ഒളിമ്പിക് മെഡൽ ജേതാക്കൾ വർഗ്ഗം:1946-ൽ ജനിച്ചവർ വർഗ്ഗം:ജൂലൈ 8-ന് ജനിച്ചവർ വർഗ്ഗം:കർണാടകയിൽ നിന്നുമുള്ളവർ
ഹാൻ കാങ്
സൃഷ്ടികൾ
ഹാൻ കാങ്ങ്'ന്റെആദ്യകൃതി എ ലവ് ഓഫ് യീസു 1995 ൽ പ്രസിധീകരിയ്ക്കപ്പെട്ടു. സൂക്ഷ്മതയും കയ്യടക്കവുമുള്ള ആഖ്യാനം ഈ കൃതി ശ്രദ്ധിയ്ക്കപ്പെടാൻ ഇടയാക്കി. അമിതമായി കീബോർഡിൽ ടൈപ്പ് ചെയ്ത് കൈകൾക്ക് പരിക്ക് പറ്റിയതുമൂലം ദി വെജിറ്റേറിയൻ, അതിനോട് ബന്ധപ്പെട്ട മംഗോളിയൻ മാർക്ക്‌ എന്നീ പുസ്തകങ്ങൾ അവർ കൈ കൊണ്ട് എഴുതുകയായിരുന്നു. അവരുടെ കോളേജ് ജീവിതത്തിനിടയ്ക്ക് കൊറിയൻ കവിയായ യി സാങ്'ന്റെ ഒരു വരിയിൽ അവർ അത്യധികം ആകൃഷ്ടയായിരുന്നു എന്നു പറയപ്പെടുന്നു. "മനുഷ്യർ വൃക്ഷങ്ങൾ ആകെണ്ടിയിരിയ്ക്കുന്നു എന്നാണെനിയ്ക്കു തോന്നുന്നത്" എന്നതായിരുന്നു ഈ വരി. കൊളോണിയൽ കാലഘട്ടത്തിലെ ആക്രമങ്ങൾക്കെതിരെയുള്ള ഒരു ചെരുത്തുനിൽപ്പായാണ് അവർ ഈ വരികളെ കണ്ടിരുന്നത്. ദി വെജിറ്റേറിയൻ എന്ന പുസ്തകം ഇതിൽ നിന്നും പ്രചോദനം ഉൾക്കൊണ്ട് എഴുതിയതാണ്. ഇംഗ്ലീഷിലേയ്ക്ക് തർജമ ചെയ്യപ്പെട്ട അവരുടെ ആദ്യപുസ്തകം ഇതാണെങ്കിലും ഡെബോറ സ്മിത്ത് ഈ പുസ്തകം തർജമ ചെയ്യുമ്പോഴേയ്ക്കും ഇവർ കൊറിയയ്ക്ക് പുറത്തും പ്രശസ്തയായി തുടങ്ങിയിരുന്നു. തർജമയിൽ പല തെറ്റുകളും കണ്ടതിനെ തുടർന്ൻ ചില വിവാദങ്ങൾ ഉണ്ടായി. സ്മിത്ത് ചില സംഭാഷണങ്ങൾ തെറ്റായ കഥാപാത്രങ്ങളുടെ പേരിൽ ആണ് എഴുതിയതെന്നു പറയപ്പെടുന്നു. എന്തായാലും തർജമ ചെയ്ത പുസ്തകത്തിന് രണ്ടു പേർക്കും സംയുക്തമായി 2016 ലെ മാൻ ബുക്കർ സമ്മാനം ലഭിച്ചു. കൊറിയയിൽ പ്രസിദ്ധീകരിയ്ക്കപ്പെട്ട അവരുടെ പ്രധാന രചനകൾ ഫ്രൂട്സ് ഓഫ് മൈ വുമൻ (2000), ഫയർ സലമാണ്ടെർ (2012), ദി ബ്ലാക്ക്‌ ഡീർ (1998), യുവർ കോൾഡ്‌ ഹാൻഡ്‌ (2002), ദി വെജിറ്റേറിയൻ (2007), ബ്രീത്ത്‌ ഫൈറ്റിങ് (2010), ഗ്രീക്ക് ലെസ്സൻസ് (2011), ഹുമൻ ആക്ട്‌സ് (2014), വൈറ്റ് ബുക്ക്‌ (2016) എന്നിവയാണ്.
അവർ സംഗീത'രചനയിലും തൻറെ കഴിവ് തെളിയിച്ചിട്ടുണ്ട്. അതോടൊപ്പം ചിത്രകലയിലും താല്പര്യമുണ്ട്. ഈ താല്പര്യം അവരുടെ പല പുസ്തകങ്ങളിലും പ്രതിഫലിയ്ക്കുന്നുണ്ട്.
ഹാൻ'ന്റെ "ബേബി ബുദ്ധ" എന്ന ലഘുനോവെലിനാണ് 1999 ലെ കൊറിയൻ നോവൽ അവാർഡ്‌ ലഭിച്ചത്. 2000 ലെ ടുഡേ'സ് യങ് ആർടിസ്റ്റ് അവാർഡും 2005 ലെ യീ സാങ് ലിറെറററി അവാർഡും അവർക്ക് ലഭിച്ചു. ബേബി ബുദ്ധ, ദി വെജിറ്റേറിയൻ എന്നീ പുസ്തകങ്ങൾ ചലച്ചിത്രങ്ങളാക്കി മാറ്റിയിട്ടുണ്ട്. ബുസാൻ അന്താരാഷ്‌ട്ര ചലച്ചിത്രോത്സവത്തിൽ ഇത് നിരൂപകശ്രദ്ധ നേടി.
മംഗോളിയൻ മാർക്ക്‌ എന്ന കൃതിയ്ക്ക് 2005 ലെ യീ സാങ് അവാർഡ്‌ ലഭിച്ചു. എന്നാൽ ഇതിന്റെ ബാക്കി ഭാഗങ്ങളായി ഉദ്ദേശിച്ചിരുന്ന ദി വെജിറ്റേറിയൻ, ഫയർ ട്രീ എന്നിവ പ്രസാധകരുമായുള്ള തർക്കങ്ങൾ മൂലം പുറത്തിറങ്ങാൻ വൈകി. ഹാൻ കാങ്'ന്റെ ഏറ്റവും അടുത്തിറങ്ങിയ ദി വൈറ്റ് ബുക്ക്‌ എന്ന പുസ്തകം ആത്മകഥാപരമാണ്. ഇത് പ്രധാനമായും ജനിച്ചു രണ്ടു മണിക്കൂറിനുള്ളിൽ തന്നെ മരിച്ചു പോയ അവരുടെ മൂത്ത സഹോദരിയെപ്പറ്റിയാണ്‌.
തർജമകൾ
English Non-English
The Vegetarian (채식주의자) Human Acts (소년이 온다) The White Book (흰) Greek Lessons (희랍어 시간)
അവലംബം
വർഗ്ഗം:ബുക്കർ സമ്മാനം നേടിയ കൊറിയൻ എഴുത്തുകാർ വർഗ്ഗം:ദക്ഷിണ കൊറിയൻ എഴുത്തുകാർ വർഗ്ഗം:1970-ൽ ജനിച്ചവർ വർഗ്ഗം:ബുക്കർ സമ്മാനം വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:20-ആം നൂറ്റാണ്ടിലെ വനിതകൾ
ആറങ്ങോട്ടുകര
തൃശ്ശൂർ ജില്ലയുടെ ഒരു അതിർത്തി ഗ്രാമമാണ് ആറങ്ങോട്ടുകര. പാലക്കാട്‌ ജില്ലയിലെ പട്ടാമ്പിയാണ് അടുത്തുള്ള നഗരം.ആറങ്ങോട്ടുകരയുടെ ഒരു ഭാഗം ഇന്ന് പാലക്കാട്‌ ജില്ലയിലെ പട്ടാമ്പി താലൂക്കിലാണ്. പാലക്കാട് ജില്ലയിലെ എഴുമങ്ങാട് എന്ന ഗ്രാമാണ് ഇതിന്റെ അയൽ പക്കം. പണ്ട് ഒരു ഗ്രാമമായിരുന്നു ഇവ രണ്ടും. പാലക്കാട് ജില്ലയിലുള്ള എഴുമങ്ങാട്ടുകാരുടെ പോസ്റ്റ്‌ ഓഫീസ് ഇന്നും തൃശ്ശൂർ ജില്ലയിലുള്ള ആറങ്ങോട്ടുകരയിലാണ്.
ചേരമാൻ പെരുമാളിന്റെ കൊട്ടാരം, താത്രിക്കുട്ടിയുടെ ഇല്ലം മുതലായ ചരിത്ര പൈതൃകങ്ങൾ കൊണ്ട് സമ്പന്നമാണ് ഈ ഗ്രാമവും അതിന്റെ അയൽപക്കങ്ങളും. ഒരുകാലത്തു കൃഷി ആയിരുന്നു ഈ ഗ്രാമത്തിന്റെ മുഖ്യ ജീവിതോപാധി.
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
കുമയോണിലെ നരഭോജികൾ
കുമയോണിലെ നരഭോജികൾ എന്ന പുസ്തകം 1944ൽ വേട്ടക്കാരനും പ്രകൃതിശാസ്ത്രജ്ഞനുമായ ജിം കോർബെറ്റ് എഴുതിയതാണ്. 1900 മുതൽ 1930 വരെയുള്ള കാലഘട്ടത്തിൽ ഇന്ത്യയുടെ കുമയോൺ പ്രദേശത്ത് നരഭോജികളായ ബംഗാൾ കടുവകളെയും ഇന്ത്യൻ പുള്ളിപ്പുലികളെയും പിൻതുടർന്ന് നായാടുന്ന കോർബെറ്റിന്റെ ഉദ്വേഗഭരിതമായ ജീവിതമാണ് ഈ പുസ്തകത്തിൽ വിവരിച്ചിരിക്കുന്നത്. ഉദാഹരണത്തിന്, ഇതിലെ ഒരു നരഭോജിയായ കടുവ നാനൂറിലധികം മനുഷ്യരുടെ മരണത്തിന് ഉത്തരവാദിയാണ്. കുമയോണിലെ നരഭേജികൾ എന്ന പുസ്തകം കോർബെറ്റിന്റെ ഏറ്റവും മികച്ച കൃതിയായി കണക്കാക്കപ്പെടുന്നു. ഇതിൽ ഇദ്ദേഹത്തിന്റെ 10 നായാട്ടനുഭവങ്ങളുണ്ട്. ഇരുപതാം നൂറ്റാണ്ടിന്റെ ആദ്യ വർഷങ്ങളിൽ ഹിമാലയത്തിലെ നരഭോജികളായ കടുവകളെയും പുള്ളിപ്പുലികളെയും പിൻതുടർന്ന് നായാടുന്ന കോർബെറ്റിന്റെ ഉദ്വേഗഭരിതമായ ജീവിതമാണ് ഈ പുസ്തകത്തിൽ. സസ്യജന്തുജാലങ്ങളുടെ വിവരങ്ങളും, ഇന്ത്യയിലെ ഗ്രാമീണ ജീവിതത്തെപ്പറ്റിയുള്ള വിവരണങ്ങളും ഈ പുസ്തകത്തിൽ അടങ്ങുന്നു. ഇതിലെ ആദ്യത്തെ ഏഴ് കഥകൾ ജംഗിൾ സ്റ്റോറീസ് എന്ന പേരിലാണ് ആദ്യം പ്രസിദ്ധീകരിച്ചത്. ഈ പുസ്തകത്തിന്റെ യഥാർഥ പേര് " മാൻ ഈറ്റേഴ്സ് ഓഫ് കുമയോൺ [ Man - Eaters of Kumaon ] " എന്നാണ്.
അവലംബം
വർഗ്ഗം:പരിസ്ഥിതിസാഹിത്യം വർഗ്ഗം:ശാസ്ത്രസാഹിത്യം
മൗണ്ട് കെനിയ
കെനിയയിലെ ഏറ്റവും ഉയരം കൂടിയ പർവതമാണ് മൗണ്ട് കെനിയ (Mount Kenya). കിളിമഞ്ചാരോ കൊടുമുടി കഴിഞ്ഞാൽ ഉയരത്തിൽ ആഫ്രിക്കൻ വൻകരയിലെ രണ്ടാമത്തെ പർവതവുമാണ് മൗണ്ട് കെനിയ. കെനിയ എന്ന് രാജ്യത്തിന്റെ പേർ വന്നത് ഈ പർവതത്തിന്റെ പേരിൽ നിന്നുമാണ്. ഭൂമദ്ധ്യരേഖയ്ക്ക് 16.5 km തെക്കായി കെനിയയുടെ മദ്ധ്യത്തിലായി മൗണ്ട് കെനിയ സ്ഥിതിചെയ്യുന്നു. കെനിയയുടെ തലസ്ഥാനമായ നയ്രോബിയിൽ നിന്നും ഏകദേശം 150 km വടക്ക്-വടക്ക്കിഴക്കായാണ് ഇത് നിലകൊള്ളുന്നത്. .
ഈസ്റ്റ് ആഫ്രിക്കൻ റിഫ്റ്റ് ഉരുത്തിരിഞ്ഞതിനു ശേഷം ഏകദേശം മുപ്പത് ലക്ഷം വർഷങ്ങൾ കഴിഞ്ഞ് ഉണ്ടായ ഒരു സ്റ്റ്രാറ്റോ വോൾകാനൊ ആണ് മൗണ്ട് കെനിയ ഗ്ലേസിയേഷനു (glaciation) മുമ്പ് 7000 m ഉയരമുണ്ടായിരുന്ന ഈ പർവതം ആയിരക്കണക്കിനു വർഷങ്ങൾ മഞ്ഞ് മൂടിക്കിടന്നിരുന്നു. ഇപ്പോൾ പതിനൊന്ന് ഹിമാനികൾ മാത്രമേ ഇവിടെ ബാക്കിയുള്ളൂ, ഇതിന്റെ താഴ്‌വരയിലെ വനങ്ങളാണ് കെനിയയിലെ മിക്കവാറും എല്ലാ പ്രദേശങ്ങളുടെയും മുഖ്യ ജലസ്രോതസ്സ്.
കൊടുമുടിയുടെയും താഴ്‌വാരത്തിന്റെയും ഇടയിൽ വിവിധ തരത്തിലുള്ള ആവാസവ്യവസ്ഥകൾ(biome) കാണപ്പെടുന്നു. കീഴ്ഭാഗത്തായി പല തരത്തിലുള്ള വനങ്ങൾ കാണപ്പെടുന്നു. ലോബെലിയകൾ (lobelias), സെനേഷ്യകൾ ( senecio) റോക്ക് ബാഡ്ജർ തുടങ്ങി തദ്ദേശീയമായ സസ്യങ്ങളും ജന്തുക്കളും ഇവിടെയുണ്ട്.
മൗണ്ട് കെനിയ ദേശീയോദ്യാനം
മൗണ്ട് കെനിയയുടെയും അതിന്റെ പ്രാന്തപ്രദേശങ്ങളുടെയും സംരക്ഷണത്തിനായി മൗണ്ട് കെനിയ ദേശീയോദ്യാനം ഒരു സംരക്ഷിത വനമേഖലയായി 1949-ൽ പ്രഖ്യാപിക്കപ്പെട്ടത്. 1978 ഏപ്രിലിൽ ഈ പ്രദേശത്തെ യുനെസ്കോ ഒരു സംരക്ഷിത ജൈവമണ്ഡലമായി പ്രഖ്യാപിച്ചു. ദേശീയോദ്യാനത്തേയും അതിനോട്ചേർന്ന സംരക്ഷിത വനമേഖലയേയും യുനെസ്കോ 1997-ൽ ലോകപൈതൃക കേന്ദ്രങ്ങളുടെ പട്ടികയിൽ ഉൾപ്പെടുത്തി. ഓരോ വർഷവും ഏകദേശം 16,000 ആളുകൾ ഈ ദേശീയോദ്യാനം സന്ദർശിക്കുന്നുണ്ട്.
സംസ്കാരം
കിക്കുയു, അമേരു, എംബു ,മസായ് എന്നീ ജനവിഭാഗങ്ങളിൽപ്പെട്ടവരാണ് ഈ പർവ്വതത്തിന്റെ സമീപപ്രദേശങ്ങളിൽ നിവസിച്ചു വരുന്നത്. ഇതിൽ ആദ്യത്തെ മൂന്ന് വിഭാഗങ്ങളും പരസ്പര ബന്ധമുള്ളവയാണ്. ഈ ജനതകൾ, മൗണ്ട് കെനിയയെ അവരുടെ സംസ്കാരത്തിന്റെ പ്രധാന ഭാഗമായി കണക്കാക്കിവരുന്നു. കഴിഞ്ഞ ഏതാനും ചില നൂറ്റാണ്ടുകളിലാണ് അവർ ഈ പ്രദേശത്ത് താമസമുറപ്പിച്ചത്.
കിക്കുയു
ഈ പർവ്വതത്തിന്റെ തെക്കും പടിഞ്ഞാറും പ്രദേശങ്ങളിലാണ് കിക്കുയു വംശജർ താമസികുന്നത്.വ്കെനിയയിലെ ഏറ്റവും വലിയ ഗോത്രമാണിത്. പതിനാറാം നൂറ്റാണ്ടിൽ കെനിയ പർവ്വതത്തിന്റെ താഴ്വരങ്ങളിൽ തമ്പടിച്ച കിക്കുയുകളുടെ പിൻഗാമികളാണ് ഇന്നുള്ളവർ. കൃഷിക്കാരായ ഇവർ ഫലഭൂയിഷ്ടമായ അഗ്നിപർവതജന്യമായ മണ്ണ് ഉപയോഗപെടുത്തി കൃഷി ചെയ്യുന്നു. അവരുടെ ദൈവമായ ന്ഗായി (Ngai ) അഥവാ മ്‌വെനെ ന്യാഗ( Mwene Nyaga) ആകാശത്തുനിന്നും താശെ ഇറങ്ങി വന്നപ്പോൾ ഈ പർവ്വതത്തിൽ വസിച്ചുവെന്ന് വിശ്വസിക്കുന്നു. ഈ ദൈവത്തിന്റെ ഭൂമിയിലെ സിംഹാസനമാണ് മൗണ്ട് കെനിയ എന്ന് അവർ കരുതുന്നു.
എംബു
എംബു വംശജർ മൗണ്ട് കെനിയയുടെ തെക്ക് കിഴക്ക് ഭാഗത്താണ് താമസിക്കുന്നത്. അവരുടെ ദൈവമായ ന്ഗായി (Ngai ) അഥവാ മ്‌വെനെ ഞെരു (Mwene Njeru) വസിക്കുന്നത് മൗണ്ട് കെനിയയിൽ ആണെന്ന് വിശ്വസിക്കുന്നു. ഈ പർവതം പവിത്രമാണെന്ന് കരുതുന്ന അവർ, വീട് നിർമ്മിക്കുമ്പോൾ പ്രധാന വാതിൽ പർവതത്തിന് അഭിമുഖമായാണ് നിർമ്മിക്കുന്നത്
മസായ് ജനത
മസായികൾ ഈ പർവതത്തിനെ വടക്കൻ ചരിവുകളിൽ കാലികളെ മേയ്ച്ചുവരുന്നു. അവരുടെ പൂർവ്വികർ ഈ പർവ്വതത്തിൽ ഉൽഭവിച്ചുവെന്ന് വിശ്വസിക്കുന്നു. അവർ ഈ പർവതത്തിനെ 'വരകളുള്ള പർവ്വതം എന്നർഥം വരുന്ന ഒൽ ഡൊന്യൊ കെറി (Ol Donyo Keri) എന്ന് വിളിക്കുന്നു. .
ഭൂഗർഭശാസ്ത്രം
ഒരു സ്ട്രാറ്റോവൾക്കാനോയാണ് മൗണ്ട് കെനിയ. പ്ലിയോ-പ്ലീസ്റ്റോസീൻ. കാലത്ത് ഈ അഗ്നിപർവതം സജീവമായിരുന്നു. അക്കാലത്ത് അഗ്നിപർവതമുഖത്തിൻ 6000 m അധികം ഉയരമുണ്ടായിരുന്നതായി കണക്കാക്കപ്പെടുന്നു. മൗണ്ട് കെനിയക്ക് അന്ന് കിളിമൻജാരോ പർവതത്തിനെക്കാൾ ഉയരമുണ്ടായിരുന്നു. നിർജീവമായതിനുശേഷം രണ്ട് തവണയായി ഗ്ലേസിയേഷൻ നടന്നിരുന്നു, ഇപ്പോളുള്ള ഗ്ലേസിയറുകൾക്ക് താഴെയായി രണ്ട്  മൊറെയ്ൻ വളയങ്ങൾ കാണുന്നത് ഈ നിഗമനം ശരിവയ്ക്കുന്നു. ഏറ്റവും താഴത്തെ വളയം 3300 m. ഉയരത്തിലാൺ*. ഇപ്പോളുള്ള ഗ്ലേസിയറുകൾ 4650 m. താഴെ കാണപ്പെടുന്നില്ല..
കരോലിൻ മർച്ചന്റ്
ഒരു അമേരിക്കൻ പരിസ്ഥിതി ഫെമിനിസ്റ്റ് തത്ത്വചിന്തകയും ശാസ്ത്രചരിത്രകാരിയുമാണ് കരോലിൻ മർച്ചന്റ് (ജനനം: ജൂലൈ 12, 1936) പാരിസ്ഥിതിക ചരിത്രത്തിന്റെയും ശാസ്ത്രചരിത്രത്തിന്റെയും വികാസത്തിൽ അവരുടെ കൃതികൾ പ്രധാനമാണ്. കരോലിൻ ബെർക്കിലിയിലെ കാലിഫോർണിയ യൂണിവേർസിറ്റിയിലെ പ്രൊഫസർ എമെറിറ്റ ഓഫ് എൻവയോൺമെന്റൽ ഹിസ്റ്ററി, ഫിലോസഫി ആന്റ് എത്തിക്സ് ആണ്.
വിദ്യാഭ്യാസവും കരിയറും
1954 ൽ, ഒരു ഹൈസ്കൂൾ സീനിയർ എന്ന നിലയിൽ, വെസ്റ്റിംഗ്ഹൗസ് സയൻസ് ടാലന്റ് സെർച്ചിന്റെ മികച്ച പത്ത് ഫൈനലിസ്റ്റുകളിൽ മർച്ചന്റ് ഉൾപ്പെടുന്നു. അവർ 1958 ൽ വാസർ കോളേജിൽ നിന്ന് രസതന്ത്രത്തിൽ ബിരുദം നേടി.
തുടർന്ന് അവർ എംഎയും പിഎച്ച്‌ഡിയും നേടാൻ വിസ്കോൺസിൻ-മാഡിസൺ സർവകലാശാലയിൽ പോയി. ശാസ്ത്ര ചരിത്രത്തിൽ അവിടെ, സ്ത്രീകൾക്ക് പ്രൊഫഷണൽ മേഖലകളിൽ കാര്യമായ സംഭാവനകൾ നൽകാൻ കഴിയുമെന്ന് തെളിയിക്കാൻ ഇ.ബി. ഫ്രെഡ് ഫെലോഷിപ്പ് ലഭിച്ച ആദ്യ വ്യക്തികളിൽ ഒരാളായിരുന്ന അവർക്ക് സാധിച്ചു. 1963-ൽ, 114 അപേക്ഷകരിൽ നിന്ന് മറ്റ് 13 സ്ത്രീകളോടൊപ്പം മർച്ചന്റിന് ഫീൽഡ് നോൺ-സ്പെസിഫിക് ബിരുദ ഗവേഷണത്തിന് ധനസഹായം നൽകുന്നതിന് മൂന്ന് വർഷത്തെ ഗ്രാന്റ് ലഭിച്ചു.
1969 മുതൽ 1974 വരെ സാൻഫ്രാൻസിസ്കോ സർവകലാശാലയിലെ സയൻസ് ഹിസ്റ്ററി, ഡിപ്പാർട്ട്‌മെന്റ് ഓഫ് ഫിസിക്‌സ് ആൻഡ് നാച്ചുറൽ സയൻസസ് ഇന്റർ ഡിസിപ്ലിനറി പ്രോഗ്രാമിൽ ലക്ചറർ, 1974-76 മുതൽ അസിസ്റ്റന്റ് പ്രൊഫസർ, 1976-78 മുതൽ അസോസിയേറ്റ് പ്രൊഫസർ എന്നിവയായിരുന്നു. 1969-ൽ ഒറിഗോൺ സ്റ്റേറ്റ് യൂണിവേഴ്സിറ്റിയിൽ ഹിസ്റ്ററി ഓഫ് സയൻസ് ഡിപ്പാർട്ട്മെന്റിലും ജനറൽ സയൻസ് ഡിപ്പാർട്ട്മെന്റിലും വിസിറ്റിംഗ് പ്രൊഫസറായിരുന്നു.
പുറംകണ്ണികൾ
വർഗ്ഗം:1936-ൽ ജനിച്ചവർ
എന്നാള്ളു ഊരകേ
ത്യാഗരാജസ്വാമികൾ ശുഭപന്തുവരാളിരാഗത്തിൽ ചിട്ടപ്പെടുത്തിയ ഒരു കൃതിയാണ് എന്നാള്ളു ഊരകേ
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:ശുഭപന്തുവരാളി രാഗത്തിൽ ചിട്ടപ്പെടുത്തിയ കൃതികൾ
മേഴ്സി ജോൺസൺ
ഒരു നൈജീരിയൻ നടിയാണ് മേഴ്‌സി ജോൺസൺ ഒക്കോജി (ജനനം 28 ഓഗസ്റ്റ് 1984).
കരിയർ
അവരുടെ സെക്കണ്ടറി വിദ്യാഭ്യാസത്തിന് തൊട്ടുപിന്നാലെ, അവർ ദ മെയ്ഡിലെ ഒരു വേഷത്തിനായി ഓഡിഷൻ നടത്തി. തുടർന്ന് ഹസ്‌ലേഴ്‌സ്, ബേബി ഓക്കു ഇൻ അമേരിക്ക, വാർ ഇൻ ദ പാലസ് തുടങ്ങിയ സിനിമകളിൽ അഭിനയിച്ചു. 2009-ൽ, "ലൈവ് ടു റിമെമ്പർ" എന്ന ചിത്രത്തിലെ അഭിനയത്തിന് 2009-ലെ ആഫ്രിക്കൻ മൂവി അവാർഡ് ദാന ചടങ്ങിൽ മികച്ച സഹനടിക്കുള്ള അവാർഡും ദിദുമേബി ഡേർട്ടി ഗേൾ എന്ന കോമഡി ചിത്രത്തിലെ അഭിനയത്തിന് മികച്ച നടിക്കുള്ള 2013-ലെ ആഫ്രിക്ക മാജിക് വ്യൂവേഴ്‌സ് ചോയ്‌സ് അവാർഡും അവർ നേടി. 2011 ഡിസംബറിൽ, ഗൂഗിളിൽ ഏറ്റവുമധികം തിരഞ്ഞ നൈജീരിയൻ സെലിബ്രിറ്റിയായി അവർ പട്ടികയിൽ ഇടംപിടിച്ചു. 2012-ലും അവർ ഈ സ്ഥാനം വഹിച്ചു. വിനോദം, കല, സംസ്കാരം എന്നിവയിൽ കോഗി സംസ്ഥാന ഗവർണറുടെ സീനിയർ സ്പെഷ്യൽ അസിസ്റ്റന്റാണ് (എസ്എസ്എ). ഈ പോസ്റ്റ് 2017 ഏപ്രിൽ 1 മുതൽ പ്രാബല്യത്തിൽ വന്നു.
2013 നവംബർ 3-ന് മേഴ്‌സി ജോൺസണെ അഭിനയത്തിൽ നിന്ന് വിലക്കിയിരുന്നു. 2013 നവംബർ 3-ന്, നോളിവുഡിലെ സിനിമാ വിപണനക്കാർ അവരുടെ ഉയർന്ന ആവശ്യങ്ങൾ കാരണം അവരെ വ്യവസായത്തിൽ നിന്ന് വിലക്കുമെന്ന് ഭീഷണിപ്പെടുത്തി. അവരും സഹ-നോളിവുഡ് താരങ്ങളായ ജെനീവീവ് ന്നാജി, ഒമോട്ടോല ജലഡെ എകെഇൻഡെ, റിച്ചാർഡ് മോഫ് ഡാമിജോ, എമേക ഐകെ, റാംസെ നൗ, എൻകെം ഓവോ, സ്റ്റെല്ല ഡമാസസ്, ജിം ഐക്ക് എന്നിവരും ഓരോ സിനിമയ്ക്കും അതിരുകടന്ന പ്രതിഫലം ആവശ്യപ്പെട്ടതിന് അഭിനയിക്കുന്നതിൽ നിന്ന് വിലക്കപ്പെട്ടിരുന്നു. എന്നിരുന്നാലും, നടിയുടെ ക്ഷമാപണത്തെത്തുടർന്ന് 2014 മാർച്ച് 9-ന് വിപണനക്കാർ/നിർമ്മാതാക്കൾ വിലക്ക് നീക്കി.
ദി ലെജൻഡ് ഓഫ് ഇനിക്പി എന്ന ചിത്രത്തിലൂടെ ചലച്ചിത്ര നിർമ്മാതാവായി അവർ അരങ്ങേറ്റം കുറിച്ചു.
സ്വകാര്യ ജീവിതം
2011 ഓഗസ്റ്റ് 27-ന് ഒഡിയാനോസെൻ ഒക്കോജി രാജകുമാരനെ അവർ വിവാഹം കഴിച്ചു അവർക്ക് നാല് മക്കളും മൂന്ന് പെൺമക്കളും ഒരു മകനുമുണ്ട്.
അംഗീകാരം
2019 ഒക്ടോബറിൽ, ചി ലിമിറ്റഡിന്റെ പ്രൈം ബ്രാൻഡായ ഹോളണ്ടിയ ഇവാപ്പ് മിൽക്കുമായി മേഴ്‌സി ജോൺസൺ ഒരു അംഗീകാര കരാർ ഒപ്പിട്ടു. ലാഗോസ് ആസ്ഥാനമായുള്ള റിയൽ എസ്റ്റേറ്റ് നിക്ഷേപ കമ്പനിയായ പെനെക് നൈജീരിയ ലിമിറ്റഡിന്റെ ബ്രാൻഡ് അംബാസഡറായും അവർ മാറി.
ഫിലിമോഗ്രഫി
മേഴ്‌സി ജോൺസൺ ഒക്കോജി വ്യവസായത്തിൽ പ്രവേശിച്ചതിനുശേഷം 100-ലധികം സിനിമകളിൽ അഭിനയിച്ചിട്ടുണ്ട്, കൂടാതെ നിർമ്മാതാവ്, സംവിധായിക, നടി എന്നീ നിലകളിൽ തുടർന്നും പ്രവർത്തിക്കുന്നു.
സെലൂക്യാ-ക്ടെസിഫോൺ സൂനഹദോസ് (315)
കിഴക്കിന്റെ സഭയുടെ ആദ്യത്തെ സൂനഹദോസ് ആയിരുന്നു '''ക്രി. വ. 315ൽ സെലൂക്യാ-ക്ടെസിഫോണിൽ നടന്ന സൂനഹദോസ്'''. സസ്സാനിദ് സാമ്രാജ്യത്തിന്റെ തലസ്ഥാനമായ സെലൂക്യാ-ക്ടെസിഫോണിലെ മെത്രാപ്പോലീത്തയ്ക്ക് സഭയിലുള്ള സ്ഥാനവും അധികാരവും സംബന്ധിച്ചുള്ള തർക്കം ആയിരുന്നു ഈ സൂനഹദോസിന്റെ പ്രധാന ചർച്ചാവിഷയം. സെലൂക്യാ-ക്ടെസിഫോൺ പാത്രിയർക്കാസനത്തിന്റെ രൂപീകരണത്തിനും സഭയുടെ ദേശീയവത്കരണത്തിനും നാന്ദി കുറിച്ച സമ്മേളനമായിരുന്നു ഇത്.
കിഴക്കിന്റെ സഭയുടെ ചരിത്രത്തിൽ അതീവ പ്രാധാന്യമർഹിക്കുന്ന ഈ സൂനഹദോസിന്റെ രേഖകൾ ഒന്നും നിലവിലില്ല. 424ലെ മർകബ്താ സൂനഹദോസിന്റെ രേഖകളിൽ നിന്നാണ് പ്രധാനമായും ഈ സൂനഹദോസിനേക്കുറിച്ചുള്ള വിവരങ്ങൾ ലഭിക്കുന്നത്.